Νίκος Μυλωνάς: Απαραίτητη όσο ποτέ σήμερα η κινηματική διάσταση της οικολογίας - Kosnews24.gr\nΝίκος Μυλωνάς: Απαραίτητη όσο ποτέ σήμερα η κινηματική διάσταση της οικολογίας\nΚυριακή, 06 Ιούνιος 2021\nΓια παγκόσμια μέρα περιβάλλοντος, η κατάσταση στην Κω.\n---Τα περιβαλλοντικά θέματα του νησιού μας, είναι στο χειρότερο σημείο από ποτέ. Από πού να ξεκινήσεις: διαχείριση των σκουπιδιών, των παραλιών; του ορεινού όγκου; των προστατευόμενων περιοχών Αλυκής-λίμνης Ψαλιδιού-NATURA 2000; του νερού; Παντού συναντάς τοίχος αδιαφορίας για το δομημένο και αδόμητο περιβάλλον. Την απουσία σχεδιασμού. Την ανυπαρξία μελετών των επιπτώσεων που δημιούργησε η 40-ετής τουριστική μονοδιάστατη μετεξέλιξη της παραγωγής της Κω.\n---Καθώς η υγειονομική κρίση του covid-19 έχει βυθίσει τον τόπο μας σε οικονομική καθήλωση και κοινωνική αποδιοργάνωση, περιορίζεται ο χώρος της ‘’διεκδίκησης περιβαλλοντικής πολιτικής’’. Το περιβάλλον της Κω είναι αφημένο στην δίνη της κοινωνικό-οικονομικής κατάρρευσης. Όμως είναι μέσα σε αυτό το αρνητικό τοπίο πρέπει να υπάρξει διεκδικητική περιβαλλοντική πολιτική. Η σιωπή της δημοτικής αρχής και υπηρεσιών για την μέρα περιβάλλοντος 5-6-2021 είναι επικίνδυνη!\n---Ας δούμε τις 2 φωτογραφίες για τον ΧΥΤΑ ν. Κω που τις χωρίζει ένα διάστημα 2 ετών. Παρατηρείστε το ύψος του επικίνδυνου λόφου εναπόθεσης των σκουπιδιών. Για την άθλια διαχείριση του ΧΥΤΑ έχουν γραφτεί πολλά. Ξεκίνησε το 2009 την λειτουργία του χωρίς άδεια με ολοκληρωτική αγνόηση των υποχρεώσεων του Δημου Κω. Η τότε Δημοτική αρχή (Κυρίτση) ξεκίνησε την διαχείριση με πολιτικά κριτήρια αποφεύγοντας να μας δυσαρεστήσει, κυρίως όμως ‘’τους ξενοδόχους’’ ως μεγακαταναλωτές των υπηρεσιών του, δημιουργώντας ανάλογο δημοτικό ανταποδοτικό τέλος και οργανώνοντας σύγχρονη διαχείριση. Από κει, το πολιτικό κόστος, ξεκινούν όλα! Αποτέλεσμα: σήμερα έχουμε μια επικίνδυνη ΧΩΜΑΤΕΡΗ-ΧΑΔΑ-ΧΥΤΑ! Ο προβλεπόμενος χρόνος λειτουργίας α! φάσης 5 χρόνια, φτάνει φέτος τα 11! Όταν τα 2 κύτταρα της α! φασης γέμισαν, η ανυπαρξία σχεδιασμού της επέκτασης οδήγησε δημιουργία του λόφου των σκουπιδιών που βλέπουμε και στην αναμονή χρηματοδοτήσεων ΕΣΠΑ. Μέσα σε 2 χρόνια 2019-21 ο λοφο-σκουπιδόποτοπος ψήλωσε κατά 7 μετρα! Έτσι όμως οι κίνδυνοι κατολισθήσεων αυξάνονται γεωμετρικά και η κακοδιαχείριση συνεχίζεται! Είμαστε τυχεροί (κυρίως λόγω της ξηρασίας) που εκτός της φωτιας και των κατολισθήσεων των κτηριακών κατασκευών δεν έχουμε ακόμη το ‘’ατύχημα’’ των κατολισθήσεων-κατάρρευσης του λόφου και με έκλυση θανατηφόρων ποσοτήτων βιοαερίου! Καμία πρόνοια και κανένα σχέδιο ασφαλείας λειτουργίας δεν υπαρχει για τους εργαζόμενους στον χώρο! Καμία ενέργεια περιβαλλοντικής παρακολούθησης για τα 2 κύρια υποπροϊόντα του ΧΑΔΑ-ΧΥΤΑ! Κάθε μέρα παροχετεύονται στον υπόγειο υδάτινο ορίζοντα 80 κυβικά μέτρα στραγγισμάτων που εμπεριέχουν βαρέα μέταλλα (σίδηρο, αργίλιο, ψευδάργυρο) αφού ο βιολογικός του σταθμός καταστράφηκε χωρίς (σχεδόν) να λειτουργήσει! Κάθε μέρα όλα αυτά τα χρόνια (και για 10 χρόνια μετά το σταμάτημα του) παροχετεύονται στην ατμόσφαιρα της περιοχής βιοαέριο 100 κυβικών μέτρων την ώρα, με κύρια συστατικά μεθάνιο και διοξείδιο του άνθρακα! Δεν είναι τυχαίο που η περιοχή ‘’βρωμάει’’. Το σύστημα συγκέντρωσης του βιοαερίου και ο προβλεπόμενος πυρσός καύσης δεν δούλεψαν ποτέ! Θα μπορούσε ο Δήμος να το χρησιμοποιήσει ως καύσιμο σε μονάδα παραγωγής ενέργειας με μια μικρή επένδυση. Από το 2020 η επέκταση της β! φάσης ολοκληρώθηκε μέσω ΕΣΠΑ. Ο ‘’ισχυρός και πρωτοπόρος’’ Δήμος Κω αδυνατεί ή αδιαφορεί να φτιάξει το σύστημα βιολογικού καθαρισμού των στραγγισμάτων! Συνεχίζει το επικίνδυνη λοφο-στοίβαγμα σκουπιδιών, αδυνατώντας να οργανώσει την λύση της αυτοχρηματοδότησης ή της μεταφοράς των στραγγισμάτων στον ‘’σχεδόν ανενεργό’’ βιολογικό της Καρδάμαινας.\n---Δίπλα στον ΧΑΔΑ-ΧΥΤΑ είναι η Δημοτικής ιδιοκτησίας μονάδα ανακύκλωσης που η δημοτική αρχή (Καισερλης) του 2012 ιδιωτικοποίησε σε αντίθεση με την πολιτική της ‘’κοινωνικής οικονομίας’’ που ‘’πουλούσε’’ στην αγορά! Η διαχείριση της ανακύκλωσης Δημου Κω είναι σκανδαλώδης και ο εισαγγελέας θα είχε λόγο βάσει της παραβίασης της περιβαλλοντικής νομοθεσίας. Η Δημοτική μας αρχή είναι ‘’αλλού’’.\n---Η μετάθεση της υπευθυνότητας διαχείριση των ΧΥΤΑ στην Περιφέρεια είναι μια άλλη αμαρτία. Το ξέρουμε από την διαχείριση του υδάτινου ορίζοντα των νησιών μας, όπου επικρατεί η ασυδοσία και η ανυπαρξία οποιασδήποτε Περιφερειακής παρέμβασης. Το μόνο που κάνει ο Περιφερειάρχης είναι να δίνει άδειες γεωτρήσεων στα ξενοδοχειακά συγκροτήματα!\n---Τώρα ο νόμος Χατζηδάκη Ν4685/2020 με πρόσχημα τον «εκσυγχρονισμό της περιβαλλοντικής νομοθεσίας», αφαιρεί κάθε εμπόδιο για επενδύσεις θεσπίζοντας πολιτικές για το περιβάλλον με μοναδικό κίνητρο: να κερδοφορήσουν οι λίγοι με την άδεια των “υπευθύνων”!\n--- Χρειαζόμαστε περιβαλλοντικό οικολογικό μοντέλο ανάπτυξης που μπορεί να δώσει λύσεις στην εξοικονόμηση των φυσικών πόρων και την ουσιαστική πρόοδο της κοινωνίας μας. Το περιβάλλον δεν προστατεύεται με πολιτικές άναρχης κερδοφορίας του Κεφαλαίου. Χρειαζόμαστε αναθεώρηση του αποτυχημένου, καταστρεπτικού παραγωγικού μοντέλου τουριστικής ανάπτυξης και την αντικατάσταση του με χαμηλής έντασης πολυδιάστατου πλαισίου παραγωγής που θα ακτινοβολεί την αγάπη στην φύση και την ιστορία του τόπου μας.


Οι Αμερικανοί ψηφίζουν, ο πλανήτης αγωνιά-Πως θα επηρεαστεί... - Star.gr\nΚΟΣΜΟΣ Τρίτη, 8 Νοεμβρίου 2016, 20:58\nΟι Αμερικανοί ψηφίζουν, ο πλανήτης αγωνιά-Πως θα επηρεαστεί η Ελλάδα από το αποτέλεσμα\nΤι μεταδίδει ο Μιχάλης Ιγνατίου από τις ΗΠΑ για το STAR\nΌλες τις τελευταίες εξελίξεις από τις αμερικανικές εκλογές και το κλίμα που επικρατεί στην άλλη πλευρά του Ατλαντικού μετέδωσε από την Ουάσιγκτον ο δημοσιογράφος, Μιχάλης Ιγνατίου στο κεντρικό δελτίο ειδήσεων του Star και στην Μάρα Ζαχαρέα.\nΣχολιάζοντας την μεγάλη συμμετοχή και τις ουρές στις κάλπες, ο κ.Ιγνατίου είπε πως «τους έχει πιάσει το σύνδρομο του Brexit σε ότι αφορά ��τις δημοσκοπήσεις και τα exit polls. Η αποτυχία των δημοσκόπων στη Βρετανία τους αναγκάζει στις ΗΠΑ να είναι πολύ προσεκτικοί. Και τα δύο στρατόπεδα φοβούνται, αν και εκφράζουν αισιοδοξία για τους υποψηφίους τους».\nΟ γνωστός δημοσιογράφος και διευθυντής της ιστοσελίδας "ignatiou.com", υπενθύμισε ότι σύμφωνα με τις δημοσκοπήσεις προηγείται η υποψήφια των Δημοκρατικών Χίλαρι Κλίντον, σημειώνοντας πάντως με νόημα ότι δεν μπορούμε να βγάλουμε σαφή συμπεράσματα. «Ποιος αναλυτής πίστευε ότι ο Ντόναλντ Τραμπ θα είναι υποψήφιος των Ρεπουμπλικανών και θα διεκδικούσε την προεδρία των ΗΠΑ; Κανείς! Γι’ αυτό και χρειάζεται μεγάλη ψυχραιμία», πρόσθεσε, ενώ δεν απέκλεισε το ενδεχόμενο να υπάρξει ισοπαλία! Αν συμβεί το τελευταίο, ο κύριος Ιγνατίου, προέβλεψε ότι η Αμερική θα εισέλθει σε περιπέτειες.\nΟ ίδιος αποκάλυψε στην Μάρα Ζαχαρέα τις σκέψεις της πλειοψηφίας των στελεχών του Ρεπουμπλικανικού κόμματος, που λέει ότι «αν χάσει ο Τραμπ θα πρέπει να φτάσει μέχρι το ανώτατο δικαστήριο και να μην αποδεχτεί το αποτέλεσμα. Αν συμβεί αυτο όμως θα είναι τραγικό για την ίδια την Αμερική».\nΣτο ερώτημα της κας Ζαχαρέα «αν η Ελλάδα έχει να περιμένει κάτι είτε βγει ο Τραμπ, είτε βγει η Κλίντον, όσον αφορά στα θέματα εξωτερικής πολιτικής και στο ζήτημα του χρέους;», ο Μιχάλης Ιγνατίου με απόλυτη ειλικρίνεια απάντησε αρχικά «προσωπικά δεν περιμένω τίποτα, αλλά πρέπει να δούμε το πράγμα σφαιρι��ά».\n«Τι να περιμένει κανείς να κάνουν αυτοί οι δύο για την Ελλάδα... όταν μέχρι τώρα μένουν πάντα στις υποσχέσεις!Δεν πρόκειται να μας λύσουν τα θέματα μας από την μια στιγμή στην άλλη», πρόσθεσε.\nΟ γνωστός δημοσιογράφος, σημείωσε ωστόσο ότι αν εκλεγεί η Κλίντον, η οποία γνωρίζει τα ελληνικά θέματα και έχει πολλούς φίλους Έλληνες, «θα είναι μια συνέχεια της μέχρι τώρα πολιτικής, που δεν είναι... καλή».\nΩστόσο, ο ίδιος τόνισε ότι «σε θέματα οικονομίας ο Μπαράκ Ομπάμα ήταν ο μεγαλύτερος υποστηρικτής που είχε η χώρα μας τα τελευταία 8 χρόνια. Αυτός ο άνθρωπος προσπάθησε πάρα πολύ για το θέμα του χρέους». Στα ίδια μονοπάτια, εκτίμησε ο δημοσιογράφος, πως θα βαδίσει η κυρία Κλίντον.\n«Στα Εθνικά θέματα, στο παρελθόν η κυρία Κλίντον υποστήριζε πιο πολύ τις θέσεις της Τουρκίας. Θεωρώ όμως ότι η Κλίντον που βλέπουμε τώρα είναι πολύ διαφορετική από την υπουργό Εξωτερικών που είχαμε γνωρίσει παλιότερα. Μπορεί δηλαδή να έχουμε μια βοήθεια, αν προχωρήσει σε σύγκρουση με την Τουρκία σε ότι αφορά στο θέμα των Κούρδων», πρόσθεσε ο κύριος Ιγνατίου.\nΑναφερόμενος στον Ντόναλντ Τραμπ, είπε πως «ο υποψήφιος των Ρεπουμπλικανών δεν έχει πει τίποτα για τα ελληνικά εθνικά θέματα, έχει κάποιους συμβούλους που είναι πολύ υποστηρικτικοί, και μπορεί η Ελλάδα και η Κύπρος να έχουν σημαντική βοήθεια από... καραμπόλα».\nΠως θα γίνει ��υτό;\nΌπως εξήγησε, «η πολιτική του Τραμπ στη Μέση Ανατολή και στην Ανατολική Μεσόγειο θα εστιαστεί στο Ισραήλ και στο Κάιρο, δύο χώρες οι οποίες έχουν στρατηγικές σημαντικές συμφωνίες με την Ελλάδα και την Κύπρο».\n«Ο Τούρκος πρόεδρος Ρετζέπ Ταγίπ Ερντογάν προειδοποίησε πάντως, πως έτσι και η Κλίντον στραφεί προς τους Κούρδους, τότε αυτός θα στραφεί προς την Ρωσία. Αν συμβεί αυτό θα έχουμε τρομακτικές εξελίξεις», κατέληξε ο γνωστός δημοσιογράφος.\nΤο μπαρ στο Παρίσι που κάνει τις δικές του αμερικανικές εκλογές- Μόνο 2 φορές έχει πέσει έξω\nΑΠΙΣΤΟΣ ΘΩΜΑΣ ο Τράμπ-Τσεκάρει τί ψηφίζει η σύζυγός του-ΦΩΤΟ και ΒΙΝΤΕΟ\nΜπήκαν ΓΥΜΝΟΣΤΗΘΕΣ στο εκλογικό κέντρο που ψηφίζει ο Τραμπ-ΒΙΝΤΕΟ\nΕΚΛΟΓΕΣ ΗΠΑ:ΟΥΡΕΣ στις κάλπες,ΘΡΙΛΕΡ με την Χίλαρι,στα σύννεφα ο Τραμπ,για ΜΠΑΣΚΕΤ ο Ομπάμα


Διακόσμηση – Page 2 – Provato Me Kaskol\nΚαι η τριλογία κάπου εδώ τελειώνει… Εντάξει, τα κατάφερα. Τελείωσα το μπούστο παρουσίασης που είχα αρχίσει πριν λίγο καιρό… Σκέφτηκα πολύ το πως θα το αποτελειώσω (με όλη την έννοια της λέξης) και κατέληξα στο παρακάτω αποτέλεσμα…. Η αρχική μου πρόθεση ήταν να δοκιμάσω την τεχνική του κρακελέ (για όσους δεν γνωρίζουν, πρόκειται για μια τεχνική παλαίωσης), αλλά έπεσα σε συμπληγάδες που θα σας περιγράψω παρακάτω… Λίτσα (σ.σ. κρακελέ expert μεταξύ άλλων 🙂 ), δεσμεύομαι να το δοκιμάσω και να το αναρτήσω!!! Εάν θυμάστε από προηγούμενες αναρτήσεις πάνω στο ίδιο θέμα, είχα χρησιμοποιήσει λωρίδες από εφημερίδα για να κάνω πιο … Continue reading Βήμα-βήμα: μπούστο με την τεχνική paper mache (μέρος τρίτο και τελευταίο)\n8 April, 2014 provatomekaskol\nΤο σίριαλ συνεχίζεται…. Έχει περάσει λίγος καιρός από τότε που ανήρτησα το πρώτο επεισόδιο, αλλά ήθελα να σας κρατήσω σε αγωνία (έτσι λέμε τώρα την τεμπελιά και τις συνεχόμενες αναβολές 😉 ). Ελπίζω να τα κατάφερα, γιατί σήμερα έχουμε το δεύτερο μέρος. Για όσους έχουν χάσει το πρώτο επεισόδιο και αναρωτιούνται περί τίνος πρόκειται, ας κοιτάξουν εδώ. Είχα μείνει λοιπόν στο στάδιο όπου είχα περάσει την πρώτη στρώση χαρτιού στο μπούστο. Αφού λοιπόν επανέλαβα το βήμα αυτό 2-3 φορές, μου ήρθε η αναλαμπή και ο προβληματισμός: πως θα στέκεται το δύσμοιρο? Θα πρέπει να το ακουμπάω πάντοτε κάπου, σε μια … Continue reading Βήμα-βήμα: μπούστο με την τεχνική paper mache (μέρος δεύτερο)\nΒήμα - βήμα, Διακόσμηση, Χειροτεχνίες - κατασκευές5 Comments\n22 March, 2014 provatomekaskol\nΚαι με καινούργια κάμερα… Πήρα επιτέλους καινούργια ψηφιακή κάμερα!!!! Ναι, είναι δώρο και για εσάς, μια και πλέον θα μπορείτε να βλέπετε πιο καθαρές φωτογραφίες και δεν θα σας πρήζω με συγγνώμες και απολογίες για την κακή ποιότητα τους!!! Τουλάχιστον μέχρι να τα φτύσει και αυτή…. Και προχωράω…. Σήμερα θα σας δείξω τι σκαρώνω τις τελευταίες μέρες… Σας έχω δείξει και σε παλιότερα post πως φτιάχνουμε χαρτοπολτό και πόσο εύκολα μπορούμε να δημιουργήσουμε με βάση αυτό το πάμφθηνο υλικό. Σας είχα επίσης αναφέρει πως υπάρχει και άλλη μια μέθοδος με την οποία μπορούμε να πετύχουμε ένα παρόμοιο αποτέλεσμα. Αυτή τη … Continue reading Βήμα-βήμα: μπούστο με την τεχνική paper mache (μέρος πρώτο)\nΒήμα - βήμα, Διακόσμηση, Χειροτεχνίες - κατασκευές3 Comments\nΒήμα – βήμα: τεχνική χαρτοπετσέτας\n12 January, 2014 12 January, 2014 provatomekaskol\nΗ τεχνική με τις εκατοντάδες χρήσεις! Γεια σας αγαπητό μου κοινό (!), χρόνια πολλά, ευτυχισμένο το 2014, για μένα ξεκινάει πολύ ελπιδοφόρα, ελπίζω και για εσάς το ίδιο!!! Εύχομαι να είστε πάντα πλημμυρισμένοι από χαρά, αγάπη, υγεία και όρεξη για κατασκευές!!! Ήθελα λοιπόν καιρό να κάνω αυτό το post και να σας δείξω πόσο εύκολη είναι η τεχνική της χαρτοπετσέτας.Θα την βρείτε και με τον όρο decoupage (γίνεται επίσης με λεπτά χαρτιά χρωματιστά ή με σχέδια) Τι θα χρειαστούμε: -μια χαρτοπετσέτα με σχέδιο -ένα κομμάτι χαρτόνι -ψαλίδι -κόλλα (είτε είναι ειδική για decoupage είτε αραιωμένη ξυλόκολλα) -πινέλο Η χαρτοπετσέτα που … Continue reading Βήμα – βήμα: τεχνική χαρτοπετσέτας\nΧριστουγεννιάτικα ρόδια από μπάλες φελιζόλ\n27 November, 2013 provatomekaskol\nΓούρια! Μια έμπνευση που είχα τις προάλλες. Μια και πήρα πολλές μπάλες φελιζόλ, ξεχνώντας πόσες έχω ακόμη στο σπίτι…., είπα να τις αξιοποιήσω. Θα κάνετε μια κυκλική εγκοπή σε κάποιο σημείο της μπάλας με το κοπίδι και θα σφηνώσετε μέσα ένα χαρτόνι (ιδανικά από ρολό υγείας) που θα έχετε κόψει στις διαστάσεις της εγκοπής και θα του έχετε κάνει και τριγωνικά κοψίματα, όπως έχει το ρόδι. Το στερεώνετε, το περνάτε με λίγη κόλλα και το αφήνετε να στεγνώσει. Μετά, με ένα μολύβι θα σχεδιάστε το σημείο που θα βάλετε τις χαντρούλες και με ένα σουβλάκι θα κάνετε τρύπες για … Continue reading Χριστουγεννιάτικα ρόδια από μπάλες φελιζόλ\nΧριστουγεννιάτικα στολίδια από πηλό: μέρος 2\n26 November, 2013 26 November, 2013 provatomekaskol\nΈτοιμα για το δέντρο! Τα λόγια είναι περιττά, γι’αυτό…. Πάω να φέρω το δέντρο από το υπόγειο!!!! Καλά στολίσματα! Continue reading Χριστουγεννιάτικα στολίδια από πηλό: μέρος 2


Νέα τετραετία έργων στον Δήμο Βόλου\nΤελευταία ενημέρωση: 2019-09-13, 16:50:44\nΣε προτεραιότητα Μουσείο Αργούς, λιμάνι και νερό - Ξεκινά η Καραμπατζάκη και ολοκληρώνονται πάρκινγκ Φιλελλήνων, Θέατρο\nΟι δύο κυκλικοί κόμβοι που απομένει να κατασκευαστούν στον Βόλο, στη συμβολή των οδών Αθηνών - Λαρίσης και στο τέρμα της οδού Πολυμέρη, όπως επίσης και η κατασκευή νέας γέφυρας στην εθνική οδό Βόλου - Αθηνών στο ύψος του Ιερού Ναού του Προφήτη Ηλία στις Αλυκές θα είναι τα κυρίαρχα ζητήματα που αναμένεται να θέσει ο δήμαρχος Βόλου Αχιλλέας Μπέος στον υπουργό Υποδομών Κώστα Καραμανλή, στη συνάντηση που είχαν σήμερα στο υπουργείο στην Αθήνα.\nΤο ραντεβού μεταξύ των δύο έκλεισε ο βουλευτής Μαγνησίας Χρήστος Μπουκώρος, ο οποίος παρέλαβε όπως και οι υπόλοιποι βουλευτές πλήρη φάκελο με τα 11 έργα προτεραιότητες για τον Δήμο Βόλου.\nΟπως ανέφερε ο δήμαρχος Βόλου Αχιλλέας Μπέος στη χθεσινή εκπομπή του Σωτήρη Πολύζου στην TRT «Κεντρική Ελλάδα Καλησπέρα», οι δύο κυκλικοί κόμβοι έχουν ενταχθεί από την προηγούμενη Κυβέρνηση στο Πρόγραμμα Δημοσίων Επενδύσεων και στη σημερινή συνάντηση θα ζητήσει επιβεβαίωση της χρηματοδότησης. Στα σχέδια του Δήμου Βόλου είναι επίσης η δημιουργία ενός ακόμη κόμβου στη Ν. Ιωνία, στην οδό Βενιζέλου, κάτω από τις γραμμές του ΟΣΕ.\nΘα διεκδικήσει επίσης χρηματοδότηση για την κατασκευή νέας γέφυρας στην είσοδο της πόλης στην Αθηνών στο ύψος του Προφήτη Ηλία. Το υπάρχον γεφυράκι κατασκευάστηκε πριν από επτά δεκαετίες για να εξυπηρετεί οχήματα με μικρό τονάζ και… κάρα, κι όμως σήμερα, δέχεται τον όγκο της κυκλοφορίας της εθνικής οδού Βόλου – Αθηνών με ό,τι αυτό συνεπάγεται για την ασφάλεια των διερχόμενων οδηγών. Κάτοικοι της συνοικίας Νέων Παγασών έχουν ζητήσει πολλές φορές την κατασκευή νέας γέφυρας στο Αλιγαρόρεμα καθώς η σημερινή είναι στενή και αμφιβόλου στατικότητας.\nΞεκινά η Καραμπατζάκη\nΤα παραπάνω αποτελούν έργα προτεραιότητας για τη δημοτική αρχή Βόλου για τη νέα τετραετία δεν είναι όμως τα μόνα. Όπως τόνισε ο κ. Μπέος μέσα στο φθινόπωρο θα ξεκινήσει το έργο της ανάπλασης των παρόχθιων του Κραυσίνδωνα, Ζάχου και Καραμπατζάκη. Αυτή τη στιγμή ο φάκελος του έργου βρίσκεται στο Ελεγκτικό Συνέδριο. Πρόκειται για έργο προϋπολογισμού 1,7εκατ. ευρώ που προβλέπει δημιουργία οδών ήπιας κυκλοφορίας στη Ζάχου και στην Καραμπατζάκη που θα λειτουργούν ως ζεύγος μονοδρόμων και παράλληλα ανάπλαση των πεζοδρομίων, δημιουργία ποδηλατοδρόμων, νέες φυτεύσεις, νέο φωτισμό, παγκάκια. «Πρόκειται για ένα έργο που θα ζηλέψουν πολλές πόλεις. Εχει σχεδιαστεί με αγάπη και μεράκι. Δεν θα ταλαιπωρείται ολόκληρη η πόλη για να έχουν κάποιοι προσωπικές αυλές πάνω στην Καραμπατζάκη», είπε σε αυστηρό τόνο.\nΣε εξέλιξη πάρκινγκ και θέατρο\nΣε εξέλιξη βρίσκονται όμως μια σειρά ακόμη έργων. Εντός φθινοπώρου (Οκτώβριο με Νοέμβριο) αναμένεται να παραδοθεί ο καταθλιπτικός αγωγός που θα ενεργοποιείται σε περίπτωση βλάβης στον υπάρχων αγωγό του αποχετευτικού και θα αποφεύγεται η διάθεση λυμάτων στη θάλασσα. Πριν από το Πάσχα αναμένεται να έχει ολοκληρωθεί και το πάρκινγκ της Φιλελλήνων σύμφωνα με τον εργολάβο, ενώ το Δημοτικό Θέατρο Βόλου που ανακατασκευάζεται αναμένεται να παραδοθεί προς χρήση στην πόλη στις αρχές του 2021.\nΠροτεραιότητα για Αργώ και Πανθεσσαλικό\nΟ δήμαρχος έθεσε και νέες προτεραιότητες για τη νέα θητεία που ξεκίνησε. Στην κορυφή της ατζέντας βρίσκεται το Μουσείο της Αργούς για το οποίο θα έχει συνάντηση τη Δευτέρα με τη διαχειριστική αρχή της Περιφέρειας Θεσσαλίας.\nΠριν το τέλος του χρόνου ο Δήμος Βόλου περιμένει και την πολυπόθητη παραχώρηση του Πανθεσσαλικού, που όπως δήλωσε ο κ. Μπέος θα αξιοποιηθεί προς όφελος των πολιτών και σε συνδυασμό με τις υπόλοιπες αθλητικές εγκαταστάσεις στην περιοχή θα δημιουργηθεί ένα σύγχρονο αθλητικό χωριό για τους δημότες.\nΑποκάλυψε επίσης ότι την ερχόμενη Δευτέρα πρόκειται να υπογραφτεί σύμβαση με το Πανεπιστήμιο Θεσσαλίας για τη διαμόρφωση του Ελικοδρομίου προκειμένου να καταστεί ένας πνεύμονας ζωής.\nΣτοίχημα το νερό και το λιμάνι\nΓια τον δήμαρχο Βόλου που έχει αναλάβει και την προεδρεία της ΔΕΥΑΜΒ, μεγάλο στοίχημα αποτελεί όπως σημείωσε η διαχείριση των υδατικών πόρων. Το master plan αναμένεται να παραδοθεί τον Νοέμβριο και στη συνέχεια θα διερευνηθεί η δυνατότητα χρηματοδότησης των έργων που προβλέπονται είτε από το Πράσινο Ταμείο είτε από την Ε.Ε.\nΖωηρό είναι και το ενδιαφέρον για το λιμάνι του Βόλου, με τον κ. Μπέο να αποκαλύπτει ότι σε συνεργασία με τον Περιφερειάρχη Θεσσαλίας, Κ. Αγοραστό, ο Δήμος θα συμμετέχει σε ΣΔΙΤ (σύμπραξη ιδιωτικού και δημοσίου φορέα) για τη διεκδίκησή του και την αξιοποίησή του. «Το ΤΑΙΠΕΔ το βλέπει θετικά», σημείωσε ο δήμαρχος θέτοντας ως πρώτη προτεραιότητα αν επιτευχθεί ο στόχος, την απομάκρυνση της δραστηριότητας του σκραπ από την προβλήτα που σήμερα επιβαρύνει τη συνοικία του Παλιού Λιμεναρχείου.\nΔεν σταμάτησε ποτέ το εργοστάσιο επεξεργασίας απορριμμάτων\n«Είναι μονόδρομος», είπε ο Αχ. Μπέος και επικαλέστηκε μελέτη του Π.Θ. που δείχνει μηδενική επιβάρυνση\n«Το εργοστάσιο δεν σταμάτησε ποτέ. Από εμάς δεν υπήρχε καμία παύση. Είναι μονόδρομος και μία απάντηση σε όλους τους γραφικούς που λένε για τα φορτία της ΑΓΕΤ. Να παράγουμε εμείς και να ξέρουμε τι παράγουμε, αν είναι νόμιμο ή όχι», αποκάλυψε εξάλλου χθες στη συνέντευξή του στον Σωτ. Πολύζο ο κ. Μπέος για τη μονάδα επεξεργασίας απορριμμάτων στον ΧΥΤΑ για την παραγωγή SRF.\nΜάλιστα ο κ. Μπέος ζήτησε «να σταματήσουν να τρομάζουν τον κόσμο και να τρομοκρατούν χωρίς αποδείξεις και στοιχεία» και επικαλέστηκε πρόσφατη παρουσίαση στον ίδιο έρευνας του Πανεπιστημίου Θεσσαλίας σύμφωνα με την οποία «από Διμήνι έως Γορίτσα και Αγριά δεν υπάρχει καμία επιβάρυνση στο έδαφος».


Παρένθετη μητρότητα - Neogenesis\nΣτην παρένθετη μητρότητα, ή παρένθετη μήτρα, μπορούν να καταφύγουν ζευγάρια στων οποίων τις γυναίκες έχει αφαιρεθεί η μήτρα αλλά έχουν διατηρηθεί οι ωοθήκες, ή όταν αυτή παρουσιάζει σοβαρό πρόβλημα διάπλασης.\nΣε κάθε περίπτωση το σπέρμα θα πρέπει να είναι φυσιολογικό. Τη λύση δίνει η χρήση μήτρας άλλης γυναίκας που θα κυοφορήσει τα έμβρυα του ζεύγους.\nΒάσει του Νόμου για την Ιατρικώς Υποβοηθούμενης Αναπαραγωγής (2005), στη διαδικασία της παρένθετης μητρότητας είναι απαραίτητη η δικαστική απόφαση, επειδή η παρένθετη μητέρα θα κυοφορήσει και θα γεννήσει το παιδί μιας άλλης γυναίκας. Επιπλέον, βάσει νόμου η παρένθετη μητέρα και το ζευγάρι πρέπει να είναι κάτοικοι Ελλάδας.


Επιστολή προς τυχαίο συμβούλιο καθηγητών τυχαίου ελληνικού σχολείου | Saligari\nΕπιστολή προς τυχαίο συμβούλιο καθηγητών τυχαίου ελληνικού σχολείου\nΕπιστολές\t April 5, 2016 0 N.Σ.\nΈχοντας προϋπάρξει μαθητής του ελληνικού δημοσίου σχολείου και με την ιδιότητα του εν δυνάμει φιλόλογου αποφασίζω να σου γράψω μια επιστολή διαμαρτυρίας αποσκοπώντας να θίξω το ζήτημα του επιφανειακού καθωσπρεπισμού των σχολείων και της κατ’ επίφαση μέριμνας που δείχνετε σχετικά με την ευαισθητοποίηση μαθητών για τα κοινωνικά μας προβλήματα. Όπως κατάλαβες, απ’ την πρώτη μου πρόταση θα σου απευθύνομαι στον ενικό , πρώτον γιατί θέλω να σπάσω το υποκριτικό στερεότυπο του πληθυντικού ευγενείας και δεύτερον διότι έτσι θα νιώσω πιο οικεία απέναντι σου.\nΗ πιο γραφική και χιλιοειπωμένη ερώτηση της δεκαετίας που διανύουμε είναι και θα είναι το ‘’γιατί η χώρα μας έφτασε ως εδώ’’. Σίγουρα και εσύ και εγώ το έχουμε διαρωτηθεί. Μια απ’ τις χιλιοειπωμένες απαντήσεις σε αυτό το ερώτημα είναι ότι η οικονομική κρίση που βιώνουμε πηγάζει από μια βαθύτατη κρίση ανθρωπιστικών αξιών. Συμφωνώ. Ποιος είναι ο κύριος φορέας αξιών και γνώσης στη ζωή ενός ανθρώπου; Το σχολείο. Με ποιο τρόπο λοιπόν το σχολείο αντί να γίνεται φορέας ανθρωπιστικών αξιών μεταλλάσσεται σε υπονομευτή αυτών; Η απάντηση δίνεται παρακάτω.\nΘα αρχίσω την εξιστόρηση μου με ένα προσωπικό παράπονο προτάσσοντας σου μια κοινή σε όλους μας εικόνα. Εκστασιασμένοι μαθητές μετά το πέρας των μαθημάτων με αναπτήρες στο χέρι καίνε τα βιβλία τους, άλλοι τα πετάνε στα σκουπίδια ενώ κάποιοι πιο ακραίοι τα χρησιμοποιούν για κωλόχαρτα. Έτσι έρχεται η λύτρωση , έτσι έρχεται η κάθαρση από αυτό που σε πιέζει όλη τη χρονιά. Εσύ αγαπητό συμβούλιο κατηγορείς τους μαθητές γι ‘ αυτή τους τη συμπεριφορά ξεστομίζοντας εκφράσεις όπως ‘’αλήτες’’ ‘’κακομαθημένα’’ κτλπ. Εγώ αγαπητό συμβούλιο, κατηγορώ εσένα και το αγαπητό σύστημα εκπαίδευσης στην Ελλάδα που καταφέρνει να κάνει τους μαθητές να μισήσουν το βιβλίο. Οι μαθητές μισούν τη πίεση που πηγάζει απ’ αυτά. Συνδυάζουν το βιβλίο με φωνές απ’ τους γονείς τους και με μια εξαναγκαστική διαδικασία που αποβλέπει στον βαθμό. Οι μαθητές μισούν τη παπαγαλία και τη στείρα γνώση που απορρέει απ’ αυτό. Αποτέλεσμα; Πολλοί απ’ αυτούς ακούνε Καζαντζάκης και νομίζουν ότι είναι ποδοσφαιριστής. Ακόμα, χαρακτηρίζουν χλευαστικά «κουλτουριάρη» όποιον προσπαθεί να πει κάτι διαφορετικό από το ποδόσφαιρο , το facebook και τα τηλεοπτικά κλισέ. Αγαπητό συμβούλιο , σε μισώ που μαθαίνεις τους μαθητές να μισούν τα βιβλία. Με αυτό τον τρόπο τους απομακρύνεις απ’ το να μάθουν ποιοί είναι και τους αφήνεις να ανακαλύπτουν τους εαυτούς τους μέσω των like που εισπράττουν στο facebook. Αγαπητό ελληνικό σχολείο , σε μισώ που έμαθα την ομορφιά του διαβάσματος όταν έφυγα από σένα.\nΑγαπητό σχολείο, με ξεπερνάει το ότι στο βωμό ενός πλασματικού καθωσπρεπισμού δεν μας μίλησες ποτέ για το σεξ. Ευθύνεστε σχολείο και καθηγητές που το 85 % των ανθρώπων στην Ελλάδα έχουν κονδυλώματα. Ευθύνεσαι σχολείο που οι μαθητές νομίζουν ότι το ΑIDS εμφανίζεται μόνο στα πιθήκια ή σε φτωχογειτονιές στην Αφρική. Ευθύνεσαι σχολείο που οι μαθητές αντιλαμβάνονται το σέξ ως κάτι πονηρό και όχι ως κάτι πέρα για πέρα φυσιολογικό. Μάλλον είμαστε ικανοποιημένοι οι μαθητές μας να μαθαίνουν τι εστί σέξ από το Υouporn. Ή Ελλάδα είναι από τις λίγες Ευρωπαϊκές χώρες που δεν έχει συγκεκριμένη πολιτική στο θέμα της σεξουαλικής διαπαιδαγώγησης. Το μάθημα της Σεξουαλικής αγωγής χωρίς να είναι απαγορευμένο πρακτικά δεν γίνεται. Βασικά συγγνώμη σχολείο, εδώ σε αδικώ. Πολλοί αξιότιμοι καθηγητές θρησκευτικών μας μιλούσαν για σέξ, συμβουλεύοντας μας να μην τον παίζουμε γιατί είναι αμαρτία και να μην κάνουμε σεξ πριν το γάμο γιατί θα μας τιμωρήσει ο θεός. Στις παρυφές κάποιων μαθημάτων (Βιολογία, Ανθρωπολογία) υπάρχουν κάποια στοιχεία πάνω στο θέμα, αλλά και αυτά πολλές φορές καταχωνιασμένα στο τέλος των βιβλίων, δεν διδάσκονται. Κατά καιρούς διατίθενται φυλλάδια ενημερωτικά για επίκαιρα θέματα από το Υπουργείο Παιδείας (πχ AIDS) αλλά σε αυτά δεν δίνεται καμιά προσοχή ,σαν να πρόκειται για μια υποχρέωση η οποία πρέπει να τελεστεί.\nΑς δούμε το ενδιαφέρον σας για κοινωνικά προβλήματα όπως ο ρατσισμός και ο φασισμός. Πρόκειται για φαινόμενα που διαποτίζουν με μίσος τις κοινωνίες, ένα μίσος που στρέφεται στους πιο αδύναμους. Ο φασισμός δεν κάνει εξαιρέσεις, δεν απειλεί μόνο μετανάστες, ομοφυλόφιλους, ανάπηρους και διαφωνούντες, αλλά επιδιώκει κάτω απ’ την βρωμερή του μπότα να καταστρέψει κάθε λογική, κάθε ανθρωπιά, κάθε δίκαιο, κάθε αξιοπρέπεια, κάθε ελευθερία, κάθε τι που θυμίζει αγάπη για τη ζωή. Εσύ σχολείο τι κάνεις γι’ αυτό; Διδάσκεις τα παιδιά , μέσω του μαθήματος της έκθεσης , τα αίτια , τα αποτελέσματα ,τους τρόπους αντιμετώπισης , και μετά τους λες να τα μάθουν απ’έξω για να τους εξετάσεις; Και μετά πιστεύεις ότι με αυτή τη προσέγγιση τα παιδιά θα είναι ικανά να αντιταχθούν σε τέτοια φαινόμενα και να πάρουν τη κατάσταση στα χέρια τους; Προωθούνται αντιρατσιστικές δράσεις οι οποίες δεν αποτελούν σε καμία περίπτωση δράσεις. Πιο πολύ μοιάζουν με αυταπάτες ότι κάνεις κάτι ενώ στην ουσία δεν κάνεις τίποτα. Προσωπικά θεωρώ ότι στην αναπαράσταση αυτών των φαινομένων προκύπτει το ζήτημα της αντοχής της γλώσσας μπροστά στην κατάρρευση των οραμάτων του ανθρωπισμού. Αρνούμαι την αναπαράσταση της φρικαλεότητας στο πλαίσιο των ορθολογικών συμβάσεων του λόγου, γιατί κάθε λογική εξήγηση της βαρβαρότητας συνεπάγεται ως ένα βαθμό και με την αφομοίωση της. Ταινίες και ντοκιμαντέρ που δείχνουν την φρικαλεότητα του ρατσισμού και του φασισμού θεωρώ ότι είναι πολύ πιο αντιπροσωπευτικές από τη στείρα μετάδοση των αιτιών και των αποτελεσμάτων. Ακόμα , σε επίπεδο λογοτεχνικών κειμένων ,κατά την περίοδο του Β’ παγκοσμίου πολέμου αναδείχτηκαν η λογοτεχνία της φρικαλεότητας και η λογοτεχνία ντοκουμέντο. Και τα δύο αυτά είδη γεννήθηκαν απ’ την ανάγκη ανεύρεσης μίας λογοτεχνικής μορφής, η οποία να αναπαριστά την εμπειρία του φασισμού , του ρατσισμού και των ναζιστικών στρατοπέδων ρεαλιστικά ωμά και σοκαριστικά. Η απάντηση σε τέτοια φαινόμενα , σε επίπεδο αναπαράστασης , είναι η προβολή της ωμής πραγματικότητας που θα σοκάρει το μαθητή και θα καταλάβει περί τίνος πρόκειται και όχι γλυκανάλατες λογικές εξηγήσεις που συμβάλλουν στη άγραφη νομιμοποίηση τους.\nΠλάθω στο μυαλό μου ένα σχολείο που οι μαθητές θα με φωνάζουν «Νίκο» κι όχι «Κύριο» και θα τολμούν να εκφράσουν τα προσωπικά τους προβλήματα. Πλάθω στο μυαλό μου ένα σχολείο που οι μαθητές θα κάνουν συχνές εκπαιδευτικές εκδρομές με στόχο την εξοικείωση τους με το φυσικό περιβάλλον και τη πρακτική επίλυση προβλημάτων. Σκέφτομαι ένα σχολείο που θα διοργανώνονται κινηματογραφικές βραδιές και εκδρομές σε θέατρα. Ονειρεύομαι ένα σχολείο που τα παιδιά θα εξοικειώνονται από νωρίς με την απενεχοποίηση του σώματός τους και τη φυσιολογικότητα του σέξ και θα μαθαίνουν για όλες τις θρησκείες του κόσμου αδογμάτιστα και με δυνατότητα ελεύθερης επιλογής. Σκέφτομαι ένα ίδρυμα στο οποίο το πνεύμα των παιδιών αφήνεται ελεύθερο να αναπτυχθεί, χωρίς να ακολουθεί τους πανομοιότυπους τρόπους της μαζικής εκπαίδευσης, ένα εκπαιδευτικό ίδρυμα στο οποίο ο διάλογος θα κυριαρχεί ως μέσο επίλυσης διαφορών . Η αποδέσμευση από την αυθεντία του παραδοσιακού δασκάλου, η ανάδειξη ενός συνεργατικού και αλληλεπιδραστικού μοντέλου και η βιωματική μάθηση είναι αυτά που θα βασιλεύουν. Οι εξετάσεις θα εξαφανιστούν ή θα μειωθούν δραστικά και θα δώσουν τη θέση τους σε διαδικασίες αυτοαξιολόγησης και ομαδικής αξιολόγησης από τους μαθητές. Στο Δασάκι της πόλης θα οργανώνεται η ”Αστροβραδιά”: οι μαθητές θα παρατηρούν τον έναστρο ουρανό με τηλεσκόπια και θα μαθαίνουν αστρονομία και όχι ζώδια από τη Λίτσα Πατέρα. Η κύρια έμφαση θα δίνεται στο να βρουν ποιοι είναι και με τί θέλουν να ασχοληθούν στη ζωή τους.\nΚαι να θυμάσαι αγαπητό σχολείο την ακόλουθη σοφία : «λουλούδι δεν ανθίζει σε πυρωμένες, αμμώδεις εκτάσεις»\nΜε εκτίμηση , Ν.Σ\n2016, facebook, saligari, saligari.net, saligari.net 2015, saligkari, stoxasmoi, βιβλίο, ελληνικό σχολείο, Καζαντζάκης, κουλτουριάρης, Ποιημά, σχολε'ιο\nΨάχνοντας Την Ουσία


Αναβλήθηκε για τον Δεκέμβριο η δίκη για τη Συνεταιριστική Τράπεζα Λέσβου\nYou are here: Home / ΡΟΗ ΕΝΗΜΕΡΩΣΗΣ / Αναβλήθηκε για τον Δεκέμβριο η δίκη για τη Συνεταιριστική Τράπεζα Λέσβου\n12/10/2018 - 06:06 | ΝΗΣΟΣ: ΛΕΣΒΟΣ Filed Under: ΡΟΗ ΕΝΗΜΕΡΩΣΗΣ\nΛΕΣΒΟΣ: Για την Παρασκευή 14 Δεκεμβρίου διέκοψε το τριμελές εφετείο κακουργημάτων βορείου Αιγαίου – πριν καν αρχίσει – τη δίκη 12 στελεχών της Συνεταιριστικής Τράπεζας Λέσβου-Λήμνου που έχει τεθεί υπό εκκαθάριση. Η δίκη αφορά μέλη του διοικητικού συμβουλίου, υπαλλήλους και δανειολήπτες.\nΞεκαθάρισε δε προς κάθε κατεύθυνση, ότι η εκδίκαση θα συνεχιστεί το πενταήμερο 17 με 21 Δεκεμβρίου, στέλνοντας έτσι μήνυμα ότι δεν αποδέχεται πρακτικές καθυστέρησης της εκδίκασης της πολύκροτης υπόθεσης.\nΣύμφωνα με το ΑΠΕ, πρόκειται για την πρωτόδικη εκδίκαση μιας υπόθεσης, που η έναρξη της έχει αναβληθεί ήδη τέσσερις φορές και αφορά την πρώτη μεγάλη υπόθεση του σκανδάλου της Συνεταιριστικής Τράπεζας Λέσβου-Λήμνου.\nΜια υπόθεση που ζημίωσε την τράπεζα με πάνω από πέντε εκατομμύρια ευρώ. Ας σημειωθεί ότι εκκρεμεί η εκδίκαση και άλλων παρεμφερών υποθέσεων, αφού η ζημία πoυ προκλήθηκε από την κατάρρευση της Συνεταιριστικής Τράπεζας αφορά ποσό άνω των 100 εκατομμυρίων ευρω.


Σκόρερ με 1.90 στον ημιτελικό και προκριματικά Τσάμπιονς Λιγκ - Verianet\nΣκόρερ με 1.90 στον ημιτελικό και προκριματικά Τσάμπιονς Λιγκ\n19 Αυγ 2020 11:13\nΟ ημιτελικός Λυών-Μπάγερν Μονάχου ξεχωρίζει από το στοιχηματικό πρόγραμμα της Τετάρτης (19/08). Ταυτόχρονα, διεξάγεται ο πρώτος προκριματικός γύρος στο Τσάμπιονς Λιγκ, με ενδιαφέροντα ζευγάρια.\nΜΟΛΝΤΕ - ΚΟΥΟΠΙΟ (19:00)\nH Μόλντε ηττήθηκε 2-1 στην έδρα της Σάρπσμποργκ, που ήταν η δεύτερη σερί στο πρωτάθλημα Νορβηγίας. Αποτέλεσμα που την άφησε στο -7 από την κορυφή, ενώ έχει και ένα παιχνίδι περισσότερο από την Μπόντο Γκλιμτ. Προέρχεται από 13 διαδοχικά Over 2.5 γκολ, δείγμα της επιθετικής φιλοσοφίας και παράλληλα της αμυντικής αφέλειας σε ορισμένα παιχνίδια. Η Κουόπιο επικράτησε 4-2 στην εκτός έδρας αναμέτρηση με αντίπαλο τη Χάκα. Επέστρεψε στις νίκες μετά από τρεις αγωνιστικές στο πρωτάθλημα Φινλανδίας, βρίσκεται στην 3η θέση με 19 βαθμούς και στο -6 από την κορυφή με ένα ματς λιγότερο.\nΠΡΟΒΛΕΨΗ: Η Μόλντε προσφέρεται σε τιμές καυτού φαβορί, μιλάμε για κρίσιμο παιχνίδι και ο άσος απορρίπτεται χωρίς δεύτερη σκέψη. Η Κουόπιο επιθετικά βρίσκει λύσεις και θα βάλει πίεση στην ασταθή άμυνα των Νορβηγών. Επιλογή το combo Goal/Goal+Over 2.5 σε απόδοση 1.93 στο Stoiximan.\nΦΕΡΕΝΤΣΒΑΡΟΣ - ΤΖΟΥΓΚΑΡΝΤΕΝ (21:00)\nH Φερεντσβάρος κατέκτησε άνετα τον περσινό πρωτάθλημα στην Ουγγαρία. Εξασφάλισε τη συμμετοχή στα προκριματικά του Τσάμπιονς Λιγκ και θα επιδιώξει να φθάσει, όσο πιο μακριά μπορεί. Στην πρεμιέρα του φετινού πρωταθλήματος, έφερε ισοπαλία με σκορ 1-1 στην έδρα της ΜΤΚ, ισοφαρίζοντας στο 59ο λεπτό. Στην τεχνική ηγεσία βρίσκεται ο Σεργκέι Ρεμπρόφ, με τον Ουκρανό προπονητή να διανύει την τρίτη χρονιά στο τιμόνι της ομάδας. Η Τζουργκάρντεν διανεύει θετικό φεγγάρι, προέρχεται από τρίποντο (3-0) στην έδρα της Έρεμπρο για τη 16η αγωνιστική στο πρωτάθλημα Σουηδίας. Καταλαμβάνει την 3η θέση με 29 βαθμούς και απέχει στο -6 από την πρωτοπόρο Μάλμε. Μετράει πέντε σερί Over 2.5 γκολ.\nΠΡΟΒΛΕΨΗ: Χωρίς αγωνιστικό ρυθμό η Φερεντσβάρος, τη στιγμή που Τζουργκάρντεν βρίσκεται σε καλή κατάσταση και είναι επικίνδυνη μεσοεπιθετικά. Περιμέναμε το σετ αποδόσεων πιο ισορροπημένο, με τους Σουηδούς να προσφέρονται αουτσάιντερ. Υπάρχει νόημα να ψάξουμε την κόντρα, ποντάρισμα στο διπλό dnb με απόδοση 2.20 στη Novibet.\nΛΥΩΝ - ΜΠΑΓΕΡΝ ΜΟΝΑΧΟΥ (22:00)\nΗ Λυών έκανε ακόμα μία υπέρβαση στο Τσάμπιονς Λιγκ, αυτή τη φορά απέναντι στη Μάντσεστερ Σίτι. Επικράτησε πανάξια με σκορ 3-1 των Άγγλων, σε αναμέτρηση που παρουσίασε εξαιρετική εικόνα και έκανε πλάκα στην αντίπαλη άμυνα. Δεν φοβήθηκε το όνομα και το πρώτο φαβορί την κατάκτηση της διοργάνωσης, με τον τεχνικό Ρουντί Γκαρσιά να παίρνει άριστα στο κομμάτι της τακτικής. Σκόραρε στις εννέα από τις 10 τελευταίες αναμετρήσεις στο Τσάμπιονς Λιγκ. Στο σημερινό παιχνίδι θα παραταχθεί χωρίς απουσίες. Η Μπάγερν Μονάχου διέλυσε με το εντυπωσιακό 8-2 την ανήμπορη να αντιδράσει Μπαρτσελόνα, πήρε με χαρακτηριστική άνεση το εισιτήριο για τα ημιτελικά. Πλέον είναι το απόλυτο φαβορί για να φθάσει μέχρι την κορυφή, παραμένει αήττητη για 28 (27 νίκες, 1 ισοπαλία) διαδοχικά ματς σε όλες τις διοργανώσεις. Διαθέσιμος ο μπακ Παβάρ, εκμηδενίζοντας τα προβλήματα για τον τεχνικό Χανς Φλικ.\nΠΡΟΒΛΕΨΗ: Τρένο χωρίς σταματημό η Μπάγερν Μονάχου, κάνει πλάκα σε κάθε αντίπαλο και παίζει μακράν το πιο ποιοτικό ποδόσφαιρο. Η Λυών έκανε υπερβάσεις για να φθάσει μέχρι τον ημιτελικό, λογικά το βράδυ της Τετάρτης η πορεία θα σταματήσει πάνω στους Γερμανούς. Οτιδήποτε αφορά νίκη των Γερμανών, προσφέρεται σε χαμηλά επίπεδα και αναγκαστικά πρέπει να στραφούμε σε εναλλακτικά πονταρίσματα. Επιλογή για anytime scorer ο Τόμας Μίλερ με απόδοση 1.90 στην Bet365.


Έναρξη διαδικασιών εκλογής νέου υποψηφίου Δημάρχου της παράταξης «Δημοτική Συνεργασία» - DRAMAnia.gr\nΞεκίνησαν οι διαδικασίες εκλογής νέου υποψηφίου Δημάρχου της Δημοτικής παράταξης του Δήμου Προσοτσάνης «Δημοτική Συνεργασία», με επικεφαλή τον κ. Άγγελο Λύσσελη.\nΑκολουθεί σχετική ανακοίνωση του επικεφαλής της παράταξης:\nΗ Δημοτική παράταξη του Δήμου Προσοτσάνης «Δημοτική Συνεργασία», με επικεφαλή τον κ. Άγγελο Λύσσελη, άνοιξε τις διαδικασίες εκλογής νέου υποψηφίου Δημάρχου της παράταξης. Οι υποψηφιότητες κατατίθενται από τη Δευτέρα 18 Οκτωβρίου 2021 έως την Κυριακή 31 Οκτωβρίου και ώρα 24:00.\nΟι υποψήφιοι θα πρέπει να δηλώσουν εγγράφως την πρόθεσή τους ως υποψήφιοι, καθώς επίσης και το ποινικό τους μητρώο στην επιτροπή υποψηφιοτήτων που έχει οριστεί με πρόεδρο τον κ. Παπαμιχαήλ Γεώργιο.\nΤηλ. Επικοινωνίας : 6955181540\nΤελευταία τροποποίηση στις Πέμπτη, 28 Οκτωβρίου 2021 14:32


Εφημερίδα των Συντακτών, 2-3 Μαρτίου 2013\nΗ πολική θέρμη του Ενκί Μπιλάλ\nΟ αναγνώστης που ψηλαφεί τις σελίδες του Ενκί Μπιλάλ μένει εκστατικός. Και το βαθύ αυτό συναίσθημα προκαλείται από το αδρό σχέδιο των μορφών που κινεί στα καρέ του ο δημιουργός, προέρχεται από τον στιβαρό τρόπο με τον οποίο οικοδομείται η εικαστική σύνθεση των κόμικς, οφείλεται στη ζωηρή, στη μεγάλη ανανεούμενη κλίμακα των χρωμάτων, παράγεται από την πρωτότυπη απολύτως προσωπική ευφάνταστη σύλληψη του εικονογραφούμενου σύμπαντος, πλάθεται από την αξιοθαύμαστη τεχνική κατάρτιση, τη δεξιοτεχνία του Μπιλάλ, την εξαιρετική γνώση και την ευρύτατη ποικιλία των μέσων, συμβατικών ή ηλεκτρονικών, την επιτυχή χρήση των υλικών, προσόντα που εξυψώνουν τον εν λόγω καλλιτέχνη μεταξύ των δύο πυλώνων του κόμικς επιστημονικής φαντασίας στην Ευρώπη Ντρουιγιέ και Μέμπιους.\nΟι αρετές αυτές πολλαπλασιάζουν την προσοχή μας στο έργο του Ενκί Μπιλάλ, αφού αναλογιστούμε το μέγα πλήθος των εικόνων που μας προσφέρει, τα άλμπουμ, τα πολυάριθμα άλμπουμ που ολοκλήρωσε, τις αφηγηματικές αξίες που καθιέρωσε, τη γοητεία που ασκεί. Αισθητικές κατακτήσεις που στηρίζονται στη συνέπεια, στη μακροχρόνια επιμονή με την οποία υπηρετείται το ιδιαίτερο γλωσσικό ύφος του καλλιτέχνη, αναγνωρίσιμο, βατό και οικείο στον καθένα που χάρηκε τις πρώτες δυο-τρεις σελίδες του Ενκί Μπιλάλ.\nΔυστυχώς, αγαπητέ αναγνώστη, το «Ιδρυμα Ωνάση» δεν διαθέτει -είναι προφανές- την οικονομική επιφάνεια μιας Νίκης Τζούδα ή ενός Γιώργου Μπαζίνα. Στερείται επίσης τις κτιριακές υποδομές και τις τεχνικές υπηρεσίες της «Βαβέλ». Αδυνατεί να συντηρήσει εξάλλου το πολυάριθμο εξειδικευμένο επιστημονικό και εργατικό προσωπικό, που με αυταπάρνηση θα οργανώσει εκθέσεις ή φεστιβάλ αφιερωμένα στα κόμικς και στους δημιουργούς τους. Για τούτο όσοι προσέτρεξαν το βράδυ της περασμένης Τετάρτης στη Στέγη Γραμμάτων και Τεχνών, για να παρακολουθήσουν τη συνέντευξη του Ενκί Μπιλάλ με τον καλό δημοσιογράφο κ. Αρχιμανδρίτη, δεν είχαν την ευκαιρία να διασταυρώσουν την ειλικρίνεια του διαλόγου με το γνήσιον των εικόνων. Η έκθεση απουσίασε και στη θέση της πριν από τη συζήτηση παρακολουθήσαμε από προτζέκτορος μια σύντομη παράθεση μοναχικών εικόνων και ούτε μία ολοκληρωμένη σελίδα από τα κόμικς του θαυμαστού δημιουργού. Ισως οι οργανωτές πιστεύουν πως «τις χειρότερες κοινοτοπίες τις έχουν ακούσει οι πίνακες που εκτίθενται στα μουσεία», κατά την έκφραση του Μισέλ Τεβόζ. Και για να εξορκίσουν τις κοινοτοπίες, απέβαλαν από την αίθουσα τις εικόνες.\nΕνδέχεται εξάλλου οι υπεύθυνοι της Στέγης να έχουν προσχωρήσει στην άποψη σύμφωνα με την οποία κόμικς είναι το ντεκουπάζ(*) και όχι οι διάλογοι ή οι ζωγραφιές. Πράγματι στα κόμικς, στα φουμέτι του αναρχικού Νταλμαβίβα η εικόνα είναι μία πόρτα φυλακής όλη κι όλη που επαναλαμβάνεται από καρέ σε καρέ. Ο Κοπί συνήθιζε να σκιτσάρει αλλεπάλληλα κάντρα με μία γυναίκα, την ίδια πάντα και μόνο. Ο Σνούπι διαλογίζεται ενώ ακινητεί πάνω στη στέγη της καλύβας του και σε όλα τα καρέ τού στριπ. Ο Φάιφερ σχεδίαζε δισέλιδα κόμικς με μία και μόνο ακίνητη φιγούρα. Και όσον αφορά τους γραπτούς διαλόγους γνωρίζουμε μεγατόνους εντύπων ιστοριών χωρίς μία λέξη.\nΚαι πέραν αυτών είναι βέβαιο πως η τυραννία των εικόνων καταστρέφει τη δυνατότητα επικοινωνίας μέσω του γραπτού ή του προφορικού λόγου. Το μέλλον του κόσμου είναι δυσλεκτικό. Οπως αποκάλυψε η έρευνα που δημοσίευσε η εφημερίδα μας την περασμένη Δευτέρα, όχι μόνο η μαθητιώσα νεολαία, αλλά και υψηλόβαθμα στελέχη επιχειρήσεων είναι ανίκανα να επικοινωνήσουν γραπτώς, σε βαθμό αναλφάβητου.\nΓια τούτο η Στέγη μάς παρουσίασε έναν Μπιλάλ ανεικονικό, φλύαρο και για λόγους ασφαλείας μπουρζουά. Ο Μάης του '68, με τον οποίο είναι συνυφασμένη η έκρηξη των μπαντ-ντεζινέ, οφείλεται στον Ντε Γκολ, τον Νίξον, τον Κίσινγκερ.\n(*) περιγραφικές ή συμβολικές εικόνες οργανωμένες κατά συρροήν χάριν επικοινωνίας


Jack Vance's Dying Earth.... - Λογοτεχνία Φαντασίας - SFF.gr - Επιστημονική Φαντασία, Μυθοπλασία, Τρόμος\nJack Vance's Dying Earth....\nDecember 22, 2008 in Λογοτεχνία Φαντασίας\nΈχουν περάσει εκατομμύρια χρόνια και η Γη έχει γεράσει. Tα ψηλά βουνά της έχουν διαβρωθεί και τα ποτάμια της κυλούν πια νωθρά ανάμεσα σε παράξενα δέντρα με σκουρόχρωμο φύλλωμα. O κόκκινος ήλιος ρίχνει μονάχα ένα θαμπό φως, ενώ οι νύχτες είναι σκοτεινές, αφού το φεγγάρι έχει χαθεί προ πολλού από το στερέωμα. Aλλόκοτα πλάσματα κυκλοφορούν στις ερημιές του κόσμου και οι ελάχιστοι άνθρωποι ζουν σε μικρές απομονωμένες κοινότητες, περιμένοντας μοιρολατρικά τη στιγμή που ο ήλιος θα σβήσει βυθίζοντας τον κόσμο στον τελευταίο αιώνιο χειμώνα. H μαγεία ξαναζεί, και οι λιγοστοί γνώστες της μπορούν να αλλάξουν την ίδια τη φύση. Ένα ξόρκι, κατάλληλα ειπωμένο, μπορεί να φέρει κάποιον δαίμονα μέσα από τα σκοτάδια του απείρου ή να δημιουργήσει ένα πλάσμα απερίγραπτης ομορφιάς.\nΈνας απο τους σημαντικότερους συγγραφείς της λογοτεχνίας επιστημονικής φαντασίας, με πάνω απο 30 βιβλία στο ενεργητικό του και εξασφαλισμένη θέση στο Hall of Fame των μεγάλων της Ε.Π. Τα έργα του σύμφωνα με πολλούς κριτηκούς είναι απο τα πιό προτότυπα βιβλία που γράφτηκαν, αρκετά μακριά απο τα καθερωμένα κλισέ της ε.π.\nΗ σειρά βιβλίων της "Ετοιμοθάνατης γής" είναι ίσως η πιό σημαντική δουλεία του. Τέσσερα βιβλία με ιστορίες που συνδέονται μεταξύ τους παρουσιάζοντας τον μυστηριώδη κόσμο της ετοιμοθάνατης γής. Οι ιστορίες του έχουν διάφορα θέματα όπως την αναζήτηση για αθανασία η την εξερευνηση στον μυστηριώδη κόσμο της μαγείας, και ίσως σας φέρουν στο μυαλό τις ιστορίες του μεγάλου Κλάρκ Αστον Σμίθ, ενώ έχουν αρκετές ποσότητες σάτυρας και χιούμορ.\nThe Dying Earth 1950 (Ιστορίες της Ετοιμοθάνατης Γής)\nΜια συλλόγη έξι ιστορίων με διάφορους χαρακτήρες της ετοιμοθάνατης γής όπως ο Τουργιάν η Τ'σαις και ο Μαριζίαν ο μάγος που ζούν σε ένα κόσμο με αβέβαιο μέλλον. Η αθανασία, η μαγεία και ερωτήματα για την μοίρα την ζωή και τον θάνατο είναι τα κύρια θέματα των ιστορίων.\nThe Eyes of the Overworld 1966 (Τα μάτια του ανώτερου κόσμου)\nΚατα πολλούς το καλύτερο έργο του. Πρωταγονιστής εδώ είναι ο αντι-ήρωας Κουζέλ που μπλέκει σε μιά δυσάρεστη περιπέτεια όταν θα προσπαθήσει να κλέψει τον μάγο Γιοκόνου. Αυτός θα τον στήλει στην άκρη του κόσμου για να βρεί δύο μαγικά πετράδια που όταν τα φοράς μπορείς να βλέπεις ότιδήποτε άσχημο, όμορφο. Μετά θα χρειαστεί να βρεί τρόπο να επιστρέψει. Πραγματικά ο Κουζέλ είναι ένας απο τους καλύτερους ήρωες βιβλίων που έχω δεί ποτε. Κυνικός, αμοραλιστής, πονηρός σαν αλεπού δέν διστάζει να πεί ψέμματα, να σκαρφιστεί διάφορες ιστορίες και τεχνάσματα και να εκμεταλλευτεί όποιονδήποτε προκειμένου να εκπληρώσει τους σκοπούς του...\nCugel's Saga 1983 (Η οδύσσεια του Κουζέλ)\nΤο τρίτο βιβλίο της σειράς αρχίζει εκεί που τελείωσε το προηγούμενο. Ο Κουζέλ πάλι θα μπλεχτεί σε απίθανες περιπέτειες όπου θα χρειαστεί να χρησιμοποιήσει όλη την εξυπνάδα και την εφευρετικότητα του για να καταφέρει να ξεφύγει.\nRhialto the Marvellous 1985 (Ριάλντο ο Θαυμαστός)\nΤελευταίο βιβλίο της σειράς το οποίο είναι πάλι μια συλλογή ιστορίων με κύριο πρόσωπο τον Μάγο Ριάλτο. Εξυπνός και διαβολικός ο Ριάλτο θα αντιμετοπίσει έναν αντίπαλο μάγο που τον κατηγορεί για διάφορα εγκλήματα ενώ σε μια άλλη ιστορία θα αναζητήσουν τον μάγο Μορέην σε διαφόρους πλανήτες. Κύριο χαρακτηριστικό των ιστοριών είναι η υπερβολή, η ευριματικές ιδέες του Βάνς στον χώρο της μαγείας (και η ανακάλυψη των Ion stones που χρησιμοποιήθηκαν στο Dungeons and Dragons) καθώς και το λεπτό, ειρωνικό χιούμορ του. Ο Ριάλντο μπορεί να μήν είναι Κουζέλ αλλα διαθέτει στύλ, εξυπνάδια καθώς και εκλεκτισμένο αέρα. Για κάποιο λόγο διαβάζοντας τον φαντάστηκα τον Ριάλντο με την μορφή του Ντέιβηντ Νίβεν.\nheiron 11 posts\nΔημήτρης 7 posts\njoker-godfather 5 posts\nΤελείωσα κι εγώ το πρώτο της σειράς του Αιόλου (ανάποδη γυναίκα, 2,3,4,1 τα διάβασες) και συμφωνώ με τον Alucard. Η επιμέλεια στο πρώτο βιβλίο είναι τραγική. Εκείνη η Μαζιριέν είναι προσβολή για τον ή\nΗ οδύσσεια του Κουζέλ - Jack Vance 4/5 Άλλη μια φανταστική περιπέτεια με ήρωα τον πανούργο-μπαγαπόντη Κουζέλ έφτασε στο τέλος της. Ένα βιβλίο τόσο απολαυστικό που δεν γίνεται να μην αγαπήσεις. Ο Κ\nτέλος και η οδυσσεια του αγαπημενου μου κουζελ...οταν τελειωνω τετοια βιβλια στεναχωριεμαι...εχει τελειωσει η μαγεια...για αλλη μια φορα ο μεγιστος τζακ βανσ μας βαζει στον απιστευτο κοσμο του κουζελ\nΑπό τους πολύ αγαπημένους μυ συγγραφείς ο Βανς και ειδικά να πώ ότι λάτρεψα τα τρία βιβλία εοιμοθάνατης Γης που διάβασα.Αν και ακόμη περιμένω το τέταρτο.Νόμιζα το είχε βγάλει ο Αίολος στα Ελληνικά αλλά δεν το έχω δει και ανησυχώ.\nΣαφέστατα έχει επηρρεάσει έναν άλλο σπουδαίο συγγραφέα,τον Τζην Γουλφ.Το βιβλίο του Νέου Ήλιου έχει αρκετά στοιχεία της ΕΓ.\nΟ Κουζέλ είναι υποδειγμα ήρωα για εμένα.Ούτε δυνατός,ούτε γενναίος,ούτε όμορφος,ούτε ευγενικός,ούτε καλός αλλά μάλλον ένας έξυπνος τεμπέλης.Ωραία πράγματα με δυνατές δόσεις χιούμορ.\nεχει βγεί και το τέταρτο βιβλίο. Το διαβάζω αυτές τις μέρες.\nΛοιπόν διάβασα και εγώ την τετραλογία της Ετοιμοθάνατης Γης και αφού συγχαρώ τον D' Ailleurs για το topic που άνοιξε, θα ήθελα να πω δύο λόγια για το κάθε βιβλίο.\n- Ιστορίες της Ετοιμοθάνατης Γης: Είναι το βιβλίο που ανοίγει το όλο concept. Ιστορίες που μπορούν να διαβαστούν ανεξάρτητες μεταξύ τους, είναι ένα πολύ καλό μείγμα science fantasy. Και εδώ έγκειται και το μειονέκτημα τους. Αν και είναι πολύ καλές, είναι συγχρόνως και πολύ περίεργες. Αυτό δεν με απέτρεψε από το να τις διαβάσω, αλλά δεν μπόρεσα και να τις ευχαριστηθώ όσο θα ήθελα, όσο θα τις άξιζαν. Πραγματικά λίγα πράγματα θυμάμαι να έχω διαβάσει που να είναι τόσο πολύ πρωτότυπα. Και αυτό πιστεύω ότι έχει μία κάποια σημασία όταν λέγεται από κάποιον που στην ζωή του έχει διαβάσει κοντά μισή χιλιάδα ιστορίες. Ξεχωρίζω ως καλύτερο το ''Ο Μάγος Μαζιριάν''.\n- Τα Μάτια του Ανώτερου Κόσμου: Εδώ ντεμπουτάρει ο πανούργος Κουζέλ. Ένας υπέροχος χαρακτήρας που κατέχει πλέον μία θέση στην καρδιά μου δίπλα στον Κόναν, τον Έλρικ και τον Κέιν. Η απληστία του και η τεμπελιά του, τον κάνουν να βρίσκεται μονίμως μπλεγμένος σε κάθε λογής απίθανες καταστάσεις. Πάντοτε όμως θα υπάρχει στη μέση η πανουργία του για να τον ξεμπλέκει. Χτυπιόμουν από τα γέλια με τα καμώματα του στο ''Σιλ'' ενώ υποκλίνομαι στον τρόπο με τον οποίο παγιδεύτηκε -και ελευθερώθηκε- στο ''Τα Βουνά του Μαγνάζ''. Απίστευτος πραγματικά.\n- Η Οδύσσεια του Κουζέλ: Θεωρώ αυτό ως το καλύτερο βιβλίο της σειράς, και όχι το προηγούμενο. Εδώ οι περιπέτειες του ήρωα μας συνεχίζονται με αμείωτο ενδιαφέρον για να φτάσει στην αποστολή που τον έστειλε ο μισητός Γιοκονού και να πάρει εκδίκηση. Πολύ καλογραμμένες ιστορίες που κρατούν το ενδιαφέρον αμείωτο. Καλύτερη όλων φυσικά το ''Από το Σάσκερβοϊ στο Τούστβολντ''. Υπέροχη ιδέα και εκτέλεση, τίγκα στον κυνισμό, από την αρχή μεχρι το τέλος. Το σκηνικό που στήνει ο Vance εδώ, είναι με μία λέξη άπαιχτο.\n- Ριάλτο ο Θαυμαστός: Το τέταρτο και πιο αδύναμο βιβλίο της σειράς. Αποτελείται από δύο μικρά και ένα σε μέγεθος νουβέλας διήγημα με τίτλο ''Η Πνοή του Φαντέρ''. Αυτό ήταν καλό. Είναι ένα ωραίο διήγημα που δείχνει τι μπορεί να πάθει ένας ισχυρός και άφθαστος άνθρωπος -μάγος εδώ- από τους ζηλόφθονες ''φίλους'' του. Οι άλλες δύο ιστορίες με αφησαν αδιάφορο.\nΤελικό συμπέρασμα. Θα χαρακτηρίσω τα βιβλία ως must read. Δεν είναι το αριστούργημα εκείνο που θα σου τινάξει τα μυαλά στον αέρα, όπως ίσως το Amber ή το ASoFaI. Είναι όμως βιβλία πολύ καλογραμμένα, που επηρέασαν πολλούς συγγραφείς και άσκησαν μεγάλη επιρροή στον χώρο. Η πρωτοτυπία τους, ιδίως στο πρώτο, δεν θα πρέπει να ξενίσει αυτόν που θα τα πιάσει. Επίσης είναι μικρά σε νούμερο, δεν είναι καμία ατελείωτη νιλογία, ενώ είναι μικρά και σε μέγεθος. Κυκλοφορούν σε καλές τιμές και σε μετάφραση Θωμά Μαστακούρη, ο οποίος πάντα θα είναι όνομα- εγγύηση σ' αυτό το καυτό θέμα. Το κυριότερο όμως είναι ότι ο Vance είναι ένας συγγραφέας πολυ- πολύ κατώτερος της φήμης του. Τα προτείνω λοιπόν ανεπιφύλακτα.\nEdited July 29, 2011 by Δημήτρης\nΕνδιαφέροντα ακούγονται. Αυθεντικά, δηλαδή στην αυθεντική τους γλώσσα θα μπορούσαμε να τα βρούμε εντος Ελλάδας ή πρέπει να τα προμηθευτούμε απο Amazon;\nΔεν νομίζω να είναι δύσκολο να βρεθούν στο πρωτότυπο. Στην Θεσσαλονίκη υπάρχει σίγουρα στην Άγνωστη Καντάθ στην έκδοση του Fantasy Masterworks. Στην Αθήνα όλο και σε κανέναν Ελευθερουδάκη ή Solaris θα υπάρχει.\nΕξαιρετικά βιβλία, εξαιρετική μετάφραση, έχω εώς τώρα διαβάσει τα δύο πρώτα και τα προπαγανδίζω όποτε και όπου μπορώ.\nΕίναι αναμφισβήτητα τα βιβλία για μαγόφιλους και όπως η αφεντιά μου φίλους τυχοδιωκτών.\nΚαταπληκτικά ήταν έτσι; Άντε όρμα τώρα και για την ''Οδύσσεια του Κουζέλ'' που είναι για 'μένα το καλύτερο βιβλίο της σειράς. Εύστοχο το σχόλιο σου για τους μαγόφιλους αφού από αυτόν πήραν τα Παιχνίδια Ρόλων τις μαγείες και τα ξόρκια που χρησιμοποιούν.\nEdited September 28, 2011 by Δημήτρης\nΩ, δεν ήξερα ότι υπάρχει τόπικ. Τον λατρεύω τον Βανς. Υψηλή αναγνωστική απόλαυση. Έχει γράψει και ΕΦ (ανήκει σε μια φουρνιά που έγραφε και Φ και ΕΦ, τώρα υπάρχει εξειδίκευση).\nΜ' αρέσει γιατί, εκεί που άλλοι έχουν ΜΙΑ ιδέα και την ξεχειλώνουν να πιάσει εφτά τούβλα, αυτός τις πετάει με τις χούφτες σε κάθε σελίδα! Λες και φυτρώνουν στα δέντρα!\nΚαι μπορείς να αρχίσεις ένα βιβλίο και να μην είσαι σίγουρος/-η για το πώς θα εξελιχθεί και πώς θα τελειώσει. Δεν μπορείς να επαναπαυθείς ότι, εντάξει, μπορεί να κινδυνεύει ο ήρωας αλλά δεν θα πεθάνει γιατί το βιβλίο έχει άλλες διακόσιες σελίδες.\n[τριπ νοσταλγίας] θυμάμαι όταν είχαν πρωτοβγει Τα Μάτια του Ανώτερου Κόσμου στα ελληνικά, πριν από καμιά εικοσαριά χρόνια, το απολάμβανα αραχτή στο πάρκο, μασουλώντας σοκοφρέτα με φουντούκια, ό,τι θυμάμαι χαίρομαι, η γραία [/τριπ νοσταλγίας]\nΚάνε κάνα search KELAINO και μπορεί ν' ανακαλύψεις και κανένα άλλο κρυμμένο διαμαντάκι Ναι έχει γράψει και εφ ο Vance και έχω ακούσει ότι είναι καλός και σ' αυτήν. Έχω από αυτόν ''Το Τελευταίο Κάστρο'' που επίσης έχει βγει στα Ελληνικά, μικρό είναι θα το πιάσω κάποια στιγμή. Τα Μάτια του Ανώτερου Κόσμου φαντάζομαι ότι τα διάβασες στις εξαντλημένες σήμερα εκδόσεις Space/Cosmos, εκείνες με τα μαύρα εξώφυλλα. Πρέπει να έχουν βγάλει και Dune αν θυμάμαι καλά.\nTo Tελευταίο Κάστρο είναι καλή ΕΦ αλλά όχι και κάτι εξαιρετικό όπως η Ετοιμοθάνατη Γη.Εχει γράψει κι αλλα κλασικα όπως το Emphyrio,η σειρα Lyonesse(και τα δυο περιλαμβανονται στα Masterworks αν αυτο λεει κατι) και η αλλη σειρα για την οποια ακουω τα καλυτερα: η Demon Princes Series.Πως να μην ειναι γ@μ@τος ενας τυπος που εγραψε βιβλιο με τιτλο "Οι γλωσσες του ΠΑΟ";\nΤο Λυονέςς είναι καταπληκτικό, ειδικά τα δύο πρώτα. Το τρίτο είναιι έτσι κι έτσι (για Βανς).\nΤα ΕΦ του δεν είναι και τίποτα το εξαιρετικό, έχω διαβάσει μερικά, αλλά δε θυμάμαι τίτλους τώρα. Πάντως όχι τις Γλώσσες του Πάο (:-Ρ), αυτό το έχω στο ράφι αδιάβαστο ακόμα.\nΔημήτρη, δε θυμάμαι έκδοση, ίσως να ήταν πιο παλιά από αυτήν που λες. Μήπως Μέδουσα; Το έχω ακόμα, αλλά στην Ελλάδα.\nEdited September 28, 2011 by KELAINO\nTo Lyonesse δεν έχει βγει στα Ελληνικά, ε;\nΔεν έχω ιδέα, αλλά δε νομίζω. Πάντως στα αγγλικά το διάβασα.\nThanks. Και γω δεν νομίζω να έχει βγει. Απλά έλεγα, αν είχε βγει, μήπως το έβρισκα άμεσα αντί να το παραγγέλνω. Είχα διαβάσει τον πρώτο τόμο παλιά στα αγγλικά αλλά χάθηκε κάπου το βιβλίο, και θέλω πολύ να διαβάσω όλη την τριλογία. Μοναδικό στο είδος του βιβλίο και από τα καλύτερα φάνταζυ που έχω διαβάσει ποτέ με "Αρθουριανό" θέμα.\nEdited September 28, 2011 by Oberon\nΟκέι, επιτέλους, έπιασα κι εγώ στα χέρια μου ένα βιβλίο του Βάνς. Είχα διαβάσει παλαιότερα το Τελευτάιο Κάστρο, αλλά για κάποιο λόγο α) το είχα ξεχάσει, β) ποτέ δε θυμάμαι ότι είναι του Βανς. Μέσα στο Σαββατοκύριακο και με αφοσίωση σαν εκείνη που είχα πριν από είκοσι χρόνια, διάβασα τα Μάτια του Ανώτερου Κόσμου (εκδόσεις Άιολος) και την Οδύσεια του Κουζέλ (εκδόσεις Space).\nΉταν για μένα ένα πολύ ευχάριστο διάλλειμα από την αληθοφανή φαντασία (που κακά τα ψέματα μου αρέσει πάρα πολύ και την κυνηγάω). Για την ακρίβεια, ήταν μια βουτιά σε αδιάλυτη φαντασία, που ούτε μια στιγμή δε νερώνεται από την προσπάθεια του συγγραφέα να βγάζει νόημα. Εδώ το νόημα βγαίνει αβίαστα, κι επίσης αβίαστα βγαίνουν κι όλες αυτές οι υπέροχες ιδέες. Όπως είπε κι η Κελαινώ, άλλοι βγάζουν μια ιδέα και την τραβάνε να την ξεχειλώσουν, για να χωρέσει τις πλοκές και τις προθέσεις τους. Ο Βανς πετάει κατά μέσω όρο, τρείς με τέσσερις καλές ιδέες σε κάθε του σελίδα, ιδέες που θα μπορούσαν να είναι από μόνες τους ένα γεμάτο και χορταστικό βιβλίο. Αλλά αυτός τις ξεπετάει με μια μόνο αναφορά, σαν να είναι κατώτερες αξίας.\nΠέρα από τις ιδέες, ο ίδιος ο Κουζέλ είναι... τι να πω. Άλλες φορές γελάω με λυγμούς, άλλες θέλω να τον πιάσω από το λαιμό και να τον στραγγαλίσω. Φεύγει κι αφήνει πίσω του συντρίμμια, αλλά φεύγει, δεν υφίσταται πια το "πίσω" γι' αυτόν. Αυτό που τον ενδιαφέρει είναι το φαϊ κι ο ύνπος του, περιστασιακά κι οι άλλες σωματικές του ανάγκες, και πάνω απ' όλα η εκδίκησή του, την οποία ενορχηστρώνει μαεστρικά για να την πατήσει και πάλι.\nΔεν ξέρω ποια από τις περιπέτειές του μου αρέσει περισσότερο, αλλά αυτή που θα θυμάμαι πιο έντονα είναι τα Βουνά του Μαγνάζ.\nΈχοντας διαβάσει και τα τέσσερα βιβλία της Ετοιμοθάνατης Γης θα έλεγα πως ξεχωρίζω το πρώτο καθώς και την τελευταία ιστορία του Ριάλτο ο Θαυμαστός (στην οποία οι μάγοι ταξιδεύουν στο τέλος του σύμπαντος). Τα δύο βιβλία με ήρωα τον Κουζέλ είναι πολύ καλά και ανήκουν στα κλασικά του είδους αλλά έχουν κάτι απροσδιόριστο που με ξενίζει. Πάντως ο Vance είχε όντως φοβερές ιδέες και δικαίως θεωρείται από τους κορυφαίους του χώρου.\nΘα συμφωνήσω με την Naroualis και ως προς την ποιότητα των βιβλίων του Κουζέλ, αλλά και ως προς την πρωτοτυπία τους. Τα βιβλία πραγματικά είναι υπέροχα και κάθε σελίδα ξεχειλίζει από ιδέες. Ο Κουζέλ όντως είναι για πολλές μπουνιές, αλλά και άξιος συγχαρητηρίων. Δεν θυμάμαι να έχω ξανασυναντήσει άλλοτε τόσο πανούργο χαρακτήρα. Τώρα για το τελευταίο βιβλίο τα είπα και πιο πάνω, μου άρεσε λιγότερο απ' όλα. Και ιδίως οι δύο μικρές ιστορίες. Αλλά ok, γούστα είναι αυτά, διαφέρουν από άνθρωπο σε άνθρωπο. Πάντως είτε με τον έναν είτε με τον άλλον τρόπο, η σειρά είναι πολύ καλή και θα την (ξανα)προτείνω για διάβασμα.\nEdited January 30, 2012 by Δημήτρης\nΕίμαι στη φάση που διαβάζω τη συλλογή του Dying Earth. Είμαι αρκετά εντυπωσιασμένος και είμαι μόνο στην πρώτη ιστορία του δεύτερου βιβλίου (δε θυμάμαι ονόματα τώρα).\nΤο 2ο βιβλιο ειναι μυθιστορημα,οποτε απλα ειναι το πρωτο κεφαλαιο.\nlol όντως δεν το είχα προσέξει.\nΤώρα που έχω διαβάσει αρκετά για τον Κουζέλ (τον οποίο πρόφερα Κούτζελ μέχρι που διάβασα αυτό το thread... ) κατανοώ απολύτως τους χαρακτηρισμούς σας. Φοβερός χαρακτήρας, πιάνω τον εαυτό μου να χασκογελάω σιγανά μέσα στο λεωφορείο!\nΤελείωσα κι εγώ σήμερα το δεύτερο βιβλίο, που το βρήκα απολαυστικό. Μου θύμισε αρκετά Lieber το στυλ του, με τα κομικοτραγικά ευτράπελα που συμβαίνουν γύρω από το (απόλυτο κάθαρμα) Κουζέλ.\nΠράγματι, πολλές ιδέες που πέφτουν από παντού και χοντρό γέλιο σε κάποια σημεία\nΆλλος ένας που του άρεσαν ο Κουζέλ και οι περιπέτειες του. Διαβάζοντας το topic από την αρχή, μονάχα θετικές κριτικές βλέπω. Όποιοι/ες λοιπόν δεν έχετε διαβάσει τα βιβλία, κάντε το γιατί αξίζουν πραγματικά.\nΕγώ θα τα διαβάσω μαζεμένα στον μήνα fantasy. Μάλλον τον Απρίλιο, δεν είναι σίγουρο όμως.\nΜια ψήφος κι από μένα στα "Μάτια του ανώτερου κόσμου". Το είχα πάρει από το παζάρι και δεν το είχα ανοίξει μέχρι προχτές, αλλά όταν το άρχισα, έφυγε μέσα σε δυο μέρες. Πολύ παραμύθι και πάει περίπατο η αληθοφάνεια, όπως λέει η Ευθυμία, αλλά όντως από ιδέες άλλο τίποτα και όντως ο Κουζέλ είναι αρκετά ζωντανός σαν χαρακτήρας για να μου έρχεται κι εμένα να τον πνίξω. Το στυλ των ιστοριών μου θυμίζει παραμύθια τύπου Χότζα, μύθους του Αισώπου, την "Ιστορία χωρίς τέλος" του Μίχαελ Έντε και, αν βάλεις λίγη σάτιρα ακόμα και πιο σύγχρονους συμβολισμούς, τον μοναδικό και αξεπέραστο Stefano Benni. Στα "Βουνά του Μαγνάζ" πραγματικά αφήνει πίσω του συντρίμμια προκειμένου να ελευθερωθεί από κει που τον κλείνουνε... Αλλά εγώ προτιμώ το πρώτο, "Ο ανώτερος κόσμος", γιατί μου θυμίζει μια περιγραφή των τριτοκοσμικών χωρών, που "περιμένουν στην ουρά να ζήσουν όπως οι δυτικές χώρες". Κάπως έτσι το είχα διαβάσει σε εφημερίδα.\nΈχει κανείς να μου δανείσει τα υπόλοιπα βιβλία της σειράς;


Thalia : Η βασίλισσα της latin pop - HotStation.gr Greek Radio online\nThalia : Η βασίλισσα της latin pop\nΗμερομηνία Σάββατο, 14 Μάι 2011 @ 15:15\nΗ Μεξικάνα diva της μουσικής και της μικρής οθόνης εξακολουθεί να υπάρχει είδωλο εκατομμυρίων ανθρώπων ανά τον κόσμο...\nΌταν κάποιος ακούει το όνομα Thalia, το πρώτο πράγμα που του έρχεται στο μυαλό είναι οι επιτυχημένες μεξικάνικες σειρές που καθήλωσαν το τηλεοπτικό κοινό πριν μερικά χρόνια όπως η Ροζαλίντα, η Μαριμάρ και η Μαρία της γειτονιάς, αλλά και latin επιτυχίες που χορέψαμε και αγαπήσαμε!\nΣτην Ελλάδα την πρωτογνωρίσαμε το 1998. Δίσκοι της όπως En extasis, Amor a la mexicana, Arrasando και Thalia έκαναν τεράστια επιτυχία! Το 2000 μάλιστα η ίδια ήρθε στην χώρα μας για να της απονεμηθούν χρυσές πλακέτες για τις πωλήσεις των δίσκων της. Το αποτέλεσμα ήταν πρωτοφανές. Χιλιάδες Έλληνες, κάθε φύλου και όλων των ηλικιών είχαν μαζευτεί για την δουν από κοντά, για να υποδεχτούν την Μεξικάνα Madonna, το είδωλό τους, την γυναίκα που παρακολουθούσαν κάθε μεσημέρι στους τηλεοπτικούς τους δέκτες!\nΤο 2003 η Thalia πραγματοποίησε με μεγάλη επιτυχία το αγγλόφωνο crossover της και πλέον είχε ήδη καθιερωθεί ως παγκόσμια popstar. Το 2005, συνέχισε την επιτυχία της διεθνώς χάρις τον δίσκο The sixth sense, με τον οποίο ήταν υποψήφια για βραβείο Grammy.\nΩστόσο, στην συνέχεια τα πράγματα χαλάρωσαν. Ένας δίσκος-φιάσκο (Lunada), η δημιουργία μιας όμορφης οικογένειας και προβλήματα υγείας απομάκρυναν την Thalia από τα δρώμενα και την showbiz.\nΩστόσο, όλο αυτό το διάστημα η Ταλία κατόρθωσε το ακατόρθωτο! Να μην χάσει ούτε 1 θαυμαστή της. Στην Ελλάδα το fan club της παραμένει ένα από τα μεγαλύτερα για ξένες τραγουδίστριες, ενώ οι πωλήσεις των δίσκων της είναι εξαιρετικά υψηλές, παρόλο που δεν προωθείται στα media.\nΤο ελληνικό fan club της Thalia, TLQ Thalia, είναι ένα από τα πιο επιτυχημένα fan clubs τραγουδιστών για τα ελληνικά δεδομένα!\nΌσο για την Thalia, ας δούμε πιο αναλυτικά την πορεία της :\nΗ Thalia Sodi Miranda (ή απλά Ταλία όπως την γνωρίζει ο περισσότερος κόσμος) είναι Μεξικάνα τραγουδίστρια, ηθοποιός, στιχουργός, συνθέτης, συγγραφέας, και επιχειρηματίας. Έχει πουλήσει πάνω από 40 εκατομμύρια αντίτυπα στην πολυετή καριέρα της, εφόσον είναι ενεργή δισκογραφικά από 1981 μέχρι σήμερα. Δίσκοι της όπως En extasis, Amor a la mexicana, Arrasando, Thalia, Greatest Hits, The Sixth Sense, Primera Fila κατόρθωσαν πλατινένιες πωλήσεις σε κάθε γωνιά του πλανήτη. Η ίδια, πλέον, ζει στο Μανχάτταν μαζί με τον σύζυγό της Τόμμυ Μοττόλα και την μικρή της κόρη Σαμπρίνα. Μάλιστα, είναι έγκυος στο 2ο παιδί της.\nΣτην Ελλάδα την γνωρίσαμε αρχικά από τις τηλενουβέλλες της που έσπασαν ρεκόρ τηλεθέασης όταν προβάλλονταν (Μαρία της γειτονιάς, Μαριμάρ, Ροζαλίντα) ενώ σύντομα η μουσική της κατέκτησε και τα ελληνικά charts.\nΟ πιο πρόσφατος δίσκος της ζωντανής ηχογράφησης και στα ισπανικά, Primera Fila (2010) έφτασε μέχρι την 6η θέση στον ελληνικό κατάλογο πωλήσεων, δείχνοντας έτσι πως εξακολουθεί να λατρεύεται από μεγάλη μερίδα ανθρώπων μέχρι και σήμερα!


HOTEL LORA BORDIGHERA - Bordighera, Ιταλία\nVia Dei Bagni 1, Bordighera, Ιταλία\nΤο Hotel Lora είναι 3 αστέρων και παρέχει χώρο στάθμευσης, αποθήκευση αποσκευών και ανελκυστήρα.\nΤο ξενοδοχείο βρίσκεται 20 λεπτά οδικώς από Russian Orthodox Church, Καζίνο του Σαν Ρέμο και Piazza Colombo. Αυτό το κατάλυμα βρίσκεται περίπου 2 χλμ μακριά από το κέντρο της πόλης Bordighera.\nΤο ξενοδοχείο έχει 8 δωμάτια εξοπλισμένα με γκαρνταρόμπα, ρύθμιση κλιματισμού, θυρίδα ασφαλείας, μίνι μπαρ και τηλεόραση με επίπεδη οθόνη. Επίσης παρέχονται ιδιωτικά μπάνια εξοπλισμένα με δωρεάν προϊόντα περιποίησης, ντους και μπιντέ.\nΤο Hotel Lora βρίσκεται 25 λεπτά οδικώς από το αεροδρόμιο Fontvieille Heliport.\nΣτην παραλία του ξενοδοχείου Hotel Lora θα βρείτε ξαπλώστρες και ομπρέλες.\nHotel Lora, Ιταλία


Εν μέσω πτώσης, εμείς σταθεροί! | Κιλκίς24\nΕν μέσω πτώσης, εμείς σταθεροί!\nΔεν ήταν πολύ καλά τα τελευταία νέα για το νομό Κιλκίς όσο αφορά την πανδημία του κορονοϊού, σε σχέση με την υπόλοιπη χώρα.\nΒέβαια, παραμείναμε στο επίπεδο 2 (κίτρινο), ωστόσο ήμασταν αναλογικά σε αριθμό κρουσμάτων και εμβολιασμένων, ελαφρώς χειρότεροι από τον μέσο όρο της χώρας.\nΣυγκεκριμένα, σύμφωνα με τον επιδημιολογικό χάρτη του ΕΟΔΥ της 24ης Ιουνίου, είχαμε μέσο όρο νέων κρουσμάτων 3.7 ανά 100.000 κατοίκους, το 7ήμερο. Στο ίδιο διάστημα, ο αντίστοιχος αριθμός για το σύνολο της χώρας ήταν 3,3.\nΤο αποτέλεσμα ήταν να χαρακτηρίζεται η πορεία της πανδημίας στο νομό μας ως σταθερή, την ώρα που στη χώρα χαρακτηρίζονταν πτωτική.\nΌμως και στην εμβολιαστική κάλυψη είμαστε πίσω, καθότι με τουλάχιστον τη 1η δόση έχει εμβολιαστεί του 36.64% των κατοίκων του νομού μας (43,85% στο σύνολο της χώρας), ενώ ολοκληρωμένο εμβολιασμό έκανε το 31.44% (31,64% όλη η χώρα).


September | 2019 | Ελληνική Κοινότητα Στοκχόλμης\nΑρχείο μηνός September 2019\n20 September, 2019 ανακοινώσειςGrefis\nΤο τελευταίο αντίο απηύθυναν στον Καριοφύλλη και την Inga-Lill η οικογένειά τους, οι συγγενείς, οι φίλοι και οι σύντροφοί τους στην κατάμεστη αίθουσα του Norra Kapell στην Solna.\nΜεγάλη συγκίνηση επικρατούσε στην αίθουσα κατά την διάρκεια της σεμνής πολιτικής τελετής και των ομιλιών και ιδιαίτερα κατά την ανάγνωση των μηνυμάτων των εγγονών τους προς την Inga-Lill και τον Καριοφύλλη.\nΟ Καριοφύλλης ήταν ιδιαίτερα αγαπητός σε πολλούς συμπατριώτες γιατί ήταν άνθρωπος συνεπής στα λόγια και τα έργα του, ιδεολόγος, εύστροφος, γενναιόδωρος, με βαθιές θεωρητικές και ιστορικές γνώσεις, πιστός οπαδός και θεωρητικός του διαλεκτικού υλισμού. Ήταν ενεργός ως το τέλος, συμμετείχε στην ζωή της Κοινότητας, στις συνελεύσεις και τις εκδηλώσεις της και ήταν μέλος της εξελεγκτικής της επιτροπής.\nΗ Ελληνική Κοινότητα Στοκχόλμης σε συνεργασία και με άλλους φορείς θα διοργανώσει σύντομα εκδήλωση μνήμης και τιμής γιά τον Καριοφύλλη. Όσοι τον γνώρισαν από κοντά θα τον θυμούνται για πάντα με αγάπη και σεβασμό.\n13 September, 2019 ανακοινώσειςGrefis\nΤην Κυριακή 15/9 στις 15.00 στο γήπεδο Spånga IP πριν τον αγώνα της Ακρόπολης με την ομάδα Linköping City, το ΔΣ της Ακρόπολης και οι παίκτες της, με μια αξιέπαινη ενέργειά τους, θα τιμήσουν τον Καριοφύλλη, ιδρυτικό μέλος της, πρώην ταμία της και πιστό φίλο και οπαδό της σε όλο το διάστημα από τότε, με ενός λεπτού σιγή ενώ οι παίκτες της θα φέρουν μαύρα περιβραχιόνια.\nΑς σημειωθεί ότι ο Καριοφύλλης παρά τα πολύ μεγάλα προβλήματα υγείας που είχε παραβρέθηκε στο τελευταίο εντός έδρας ματς της Ακρόπολης λίγες ημέρες πριν, κυριολεκτικά την τελευταία στιγμή, πριν φύγει για πάντα συγκινώντας όλους τους φίλους της Ακρόπολης που τον είδαν να ανεβαίνει με μεγάλη δυσκολία τα λίγα σκαλιά της εξέδρας δίνοντας ένα μεγάλο παράδειγμα συνέπειας και αφοσίωσης. Θα παραμείνει αξέχαστος σε όλους μας!\nΟ ένας από τους γιούς του Καριοφύλλη, ο Θωμάς, θα παραβρεθεί με την οικογένειά του στον αγώνα.\n10 September, 2019 ανακοινώσειςGrefis\nΤην Πέμπτη 12/9 ξαναρχίζουν και επίσημα τις δραστηριότητές τους τα γκρούπ της Κοινότητας. Δύο επιπλέον γκρούπ θα έχουμε από την νέα περίοδο, ένα γκρούπ σκάκι και ένα γκρούπ Λάτιν – ευρωπαϊκών χορών.\nΠαραδοσιακοί χοροί κάθε Πέμπτη, 19.00-21.00\nΣκάκι κάθε Σάββατο και Κυριακή 11.00-15.00\nΡαπτική κάθε Κυριακή 11.00-15.00\nΖωγραφική κάθε Δευτέρα 15.00-18.00\nΔασκάλα των παραδοσιακών χορών είναι η Maria Gullberg. Η επιτυχημένη μέχρι τώρα πορεία του γκρούπ είναι εγγύηση για την ανάλογη πορεία του και στο επόμενο διάστημα. Το γκρούπ συμμετείχε τον Αύγουστο με μεγάλη επιτυχία σε πολιτιστικό φεστιβάλ μετά από πρόσκληση στην πόλη Rimbo της Σουηδίας.\nΗ δημιουργία ενός γκρούπ σκάκι ήταν στις επιθυμίες της Κοινότητας για μεγάλο διάστημα αλλά δεν μπορούσε να πραγματοποιηθεί λόγω έλλειψης κατάλληλου δασκάλου. Τώρα λοιπόν βρέθηκε ο Δημήτρης Καλίγκας, δάσκαλος και παίκτης ο ίδιος και με άμεση σύνδεση με την Σουηδική Ομοσπονδία Σκάκι πράγμα το οποίο είναι πολύ σημαντικό για την εξέλιξη τυχόν παιδικών και νέων σε ηλικία ταλέντων που θα θέλουν να συνεχίσουν σε ανώτερα στάδια αλλά φυσικά και για άλλους παίχτες και μεγαλύτερων ηλικιών που θα το επιθυμούσαν.\nΔιαβάστε ένα απόσπασμα από τις συζητήσεις που είχαμε με τον υπεύθυνο Δημήτρη Καλίγκα:\n” Στο σκάκι όλοι είναι ευπρόσδεκτοι. Όλοι κι όλες. Το υπό ίδρυση σκακιστικό γκρούπ θα λειτουργήσει κατ` αρχάς σαν τόπος συνάντησης των Ελλήνων στο χώρο της Κοινότητας. Γι` αυτό το λόγο προσφέρουμε καφέ με παξιμάδι στη τιμή των δέκα κορωνών σαν ένδειξη ώστε να δημιουργήσουμε κάτι καλό. Πορτοκαλάδες και άλλα ποτά με γκούντις θα είναι δωρεάν για τα παιδιά. Όλοι είναι ευπρόσδεκτοι να βοηθήσουν αυτή την προσπάθεια. Ευπρόσδεκτοι είναι επίσης και όσοι θέλουν σαν παρατηρητές χωρίς να παίζουν αν δεν θέλουν όπως φυσικά ευπρόσδεκτοι είναι και οι γονείς των παιδιών σαν παρατηρητές η και σαν παίχτες. Τα μέλη του σκακιστικού γκρούπ θα είναι από ηλικίας 6 έως 96 ετών, αυτό που θα μας ενώνει όλους θα είναι το σκάκι και μόνο το σκάκι! Φυσικά τα νεανικά τμήματα θα παίζουν μεταξύ τους και θα υπάρχει εκπαιδευμένος δάσκαλος.\nΓενικά στους σκακιστικούς συλλόγους είναι διάχυτη η θέληση να είναι ευπρόσδεκτοι και οι αδύνατοι παίχτες, επειδή οι αδύναμοι υπηρετούν τον σκακιστικό σύλλογο, εάν δεθούν με αυτόν για πάντα, ενώ οι δυνατοί παίχτες συχνά εξαφανίζονται απογοητευμένοι όταν καταλάβουν ότι δεν θα γίνουν παγκόσμιοι πρωταθλητές, αν και δυνατοί παίχτες. Κάνουμε έκκληση σε όλους και ιδιαίτερα στους νεοφερμένους Έλληνες που έγιναν κάτοικοι Σουηδίας πρόσφατα. Οι ώρες λειτουργίας θα είναι κάθε Σάββατο και Κυριακή από τις 11.00 έως και τις 15.00.\nΚαλά θα είναι να έχουμε κάποιο όνομα για το γκρούπ, θα το αποφασίσουμε όλοι μαζί και ελπίζουμε να το αγκαλιάσει ο ελληνισμός. Να βρίσκουν οι Έλληνες ένα χώρο ψυχαγωγίας και να έχουν τα Σαββατοκύριακα μια εναλλακτική πρόταση. Σε περίπτωση που το γκρούπ αναπτυχθεί ο πρόεδρος της ομοσπονδίας της Σουηδίας Jonas Sandbom (jonas.sandbom@stockholmsschack.se) υποσχέθηκε ηθική και οικονομική υποστήριξη με μορφή πολύ ικανών σουηδών δασκάλων. Ίσως σε καμιά εικοσαριά χρόνια ο Σύλλογος μας να έχει τρείς τέσσερις παίχτες μέσα στους εκατό δυνατότερους παίχτες στο κόσμο”.\nΓιατί όχι λέμε εμείς στο ΔΣ. Σας περιμένουμε λοιπόν το Σαββατοκύριακο!\nΗ ραπτική και η ζωγραφική συνεχίζουν όπως πριν. Δάσκαλος και πάλι για την Ζωγραφική ο Βαγγέλης Παπακώστας.\nΗ συμμετοχή σε όλα τα γκρούπ είναι δωρεάν για τα μέλη της Κοινότητας.\nΗ ετήσια συνδρομή γίνεται ηλεκτρονικά στον λογαριασμό της Κοινότητας: PG 59 38 26-1, η σε κάποιο μέλος του ΔΣ και είναι:\nΑτομική 200 κορ\nΟικογενειακή 300 κορ\nΆνεργοι, Φοιτητές και Συνταξιούχοι 100 κορ.


8:25 πμ, Πέμπτη 05 Νοε 2015 8:25 πμ, Πέμπτη 05 Νοε 2015\nΟι αιμορροΐδες είναι μια πολύ διαδεδομένη πάθηση: Συναντάται και στα δύο φύλα, ακόμη και στην παιδική ηλικία, είναι όμως συχνότερη στους άνδρες. Περισσότεροι από τους μισούς άνδρες και γυναίκες άνω των 50 ετών πάσχουν από αιμορροΐδες, ενώ περίπου το 80%του πληθυσμού υποφέρει τουλάχιστον μια φορά στη ζωή του από τις επώδυνες συνέπειες μιας πάθησης των αιμορροΐδων (φαγούρα, τσούξιμο, πόνο, βλέννες, αιμορραγία, κ.λπ.).\nΕτυμολογικά ο όρος αιμορροΐδες προέρχεται από την περιγραφή του σημαντικότερου συμπτώματος της νόσου που είναι η ροή του αίματος.Οι αιμορροΐδες έχουν μορφή σάκων και η ύπαρξή τους συμβάλλει στην προστασία του πρωκτικού σωλήνα και στον έλεγχο των κενώσεων. Οι αιμορροΐδες περιέχουν αγγεία του ανώτερου και κατώτερου αιμορροϊδικού πλέγματος και διακρίνονται σε εξωτερικές (κάτω από την οδοντωτή γραμμή)και εσωτερικές (πάνω από την οδοντωτή γραμμή).\nΗ αιμορροϊδοπάθεια είναι συνέπεια της ανεπάρκειας (μη σωστής λειτουργίας) των αιμορροϊδικών αγγείων, η οποία επιτρέπει την πρόπτωση του βλεννογόνου και τη δημιουργία αιμορροϊδικών όζων που προβάλλουν στον πρωκτικό σωλήνα.\nKρεατάκια: Τι προβλήματα προκαλούν πώς θεραπεύονται\nΑντιμετωπίζοντας το άγχος και την κατάθλιψη σε καιρούς ...


ΣΥΝ ΠΟΛΙΤΗΣ ΣΤΑΓΕΙΡΩΝ-ΑΚΑΝΘΟΥ: Ιουνίου 2009\nΑναρτήθηκε από SYN POLITIS STAGIRON AKANTHOU στις 12:57 μ.μ. 1 σχόλιο: Σύνδεσμοι σε αυτήν την ανάρτηση\nΕίναι άσχημο να επιβεβαιώνεσαι στις απαισιόδοξες εκτιμήσεις σου. Περίπου σαν τον γιατρό που κάνει την διάγνωση της κακιάς αρρώστιας σε αγαπημένο του πρόσωπο. Και τότε τι να την κάνεις την επάρκεια στην διάγνωση αν ο άνθρωπός σου χαθεί. Δεν μπορείς να επιχαίρεις. Δυστυχώς, αυτό το blog επαληθεύτηκε, μέχρι κεραίας, στις εκτιμήσεις του για την πορεία του ΣΥΝ.\nΠρέπει όμως να ομολογήσουμε ότι, όταν γράφαμε, πριν ενάμιση χρόνο, για το απαισιόδοξο σενάριο της πορείας του ΣΥΝ -βλέποντας τα πρώτα σημάδια της ανοησίας- δεν πιστεύαμε ότι μπορεί οι φόβοι μας να βγουν αληθινοί. Δεν πιστεύαμε ποτέ ότι, στα στελέχη μας που είχαν την ευθύνη της πορείας, θα υπήρχε τέτοια ανεπάρκεια. Ακόμα και τώρα, που έχουν συντελεστεί πολλές πράξεις του δράματος, ακόμα και τώρα, αδυνατούμε να το πιστέψουμε.\nΑς ξεκαθαρίσουμε λοιπόν από την αρχή τα πράγματα. Ο πρώτος και κύριος υπεύθυνος για την κατάσταση στην οποία οδηγηθήκαμε είναι ο Αλέκος Αλαβάνος κι από κοντά όσοι συντάχθηκαν με τις πολιτικές επιλογές του.\nΤου αναγνωρίζουμε την ευθιξία να παραιτηθεί όπως του αναγνωρίζουμε και ότι αυτός είναι που, με τις κινήσεις του πριν ενάμιση χρόνο, άνοιξε έναν δρόμο για να πρωταγωνιστεί ο ΣΥΝ και η αριστερά στις εξελίξεις. Όμως πρέπει να πούμε τα πράγματα με το όνομά τους: Όχι μόνον το σχέδιό του έπασχε συνολικά –όπως φάνηκε- αλλά και αυτοί που επιλέχτηκαν για να το πραγματώσουν, αποδείχτηκαν ανεπαρκείς.\nΔική του ήταν η επιλογή του Α. Τσίπρα. Ακόμα κι αν παρακάμψουμε τον κάπως άκομψο τρόπο που έγινε (ας μην κρυβόμαστε, δαχτυλίδι δόθηκε κι εδώ), υπό άλλες προϋποθέσεις, η επιλογή Τσίπρα, θα μπορούσε να αποδειχθεί αριστοτεχνική. Δυστυχώς όμως αποδείχτηκε κακή, πάντα κατά τα λεγόμενα ή υπονοούμενα του Α. Αλαβάνου. Και βέβαια θα ήταν ανόητο και απολιτικό να υποστηρίξει κάποιος ότι έφταιξε ο χαρακτήρας ή η χημεία των πρωταγωνιστών.\nΤο βασικό πρόβλημα, που δεν τολμούν ακόμα και σήμερα να θίξουν, είναι ότι το πολιτικό σχέδιο που είχαν ήταν αφελές, νεφελώδες έως και τυχοδιωκτικό, ανεφάρμοστο και ξένο με την ελληνική κοινωνική και πολιτική πραγματικότητα.\nΌποιος τους άκουσε τόσες μέρες, στις διάφορες κεντρικοεπιτροπές, κουβέντα δεν άρθρωσαν για την ταμπακέρα. Κάνουν την γνωστή αυτοκριτική, τύπου ΚΚΕ. Αναγορεύουν τα επιμέρους σε κεφαλαιώδη και «καθαρίζουν» με μια γενικόλογη «αυτοκριτική» του τύπου: «έγιναν λάθη χειρισμών, αλλά η πολιτική μας ήταν σωστή και δεν πρέπει να αλλάξει». Και οι δύο προσπαθούν να ρίξουν ο ένας την ευθύνη στον άλλο, εστιάζοντας στα ανώδυνα και στα επιμέρους. Κανείς τους δεν έβαλε βαθειά το δάχτυλο στην αιμορραγούσα πληγή –κι εδώ είναι και το έλλειμμα της λεβεντιάς που τους προσάπτει ο Λ. Κύρκος.\nΚαι βέβαια η βασική ευθύνη είναι του Αλαβάνου γιατί αυτός ήξερε, ή όφειλε να ξέρει. Γιατί άλλο είναι να είσαι 60 χρονών, με την εμπειρία και την γνώση -πάνω στα σαράντα κύματα της αριστεράς-, κι άλλο να είσαι 35 με την φόρα και τον βολονταρισμό, αλλά ανυποψίαστος και άπειρος.\nΟ Αλαβάνος, ή δεν είχε καθόλου σχέδιο και πήγαιναν όπως να ‘ναι, ή το σχέδιό του ήταν κακό. Πάνω σ’ αυτήν την πρωταρχική αναπηρία ήρθαν κι έκατσαν και οι επιλογές για τα πρόσωπα, που κλήθηκαν να υπηρετήσουν αυτήν την πολιτική. Οι επιλογές όμως των προσώπων είναι δευτερεύον θέμα. Το πρωτεύον είναι οι λάθος πολιτικές. Ο Τσίπρας ήρθε να υπηρετήσει μια λάθος πολιτική που και ο ίδιος –όπως κι ο Αλαβάνος- την πίστευαν για σωστή. Εδώ είναι το πρόβλημα.\nΑπό αυτή την πρωταρχική διαπίστωση εκπορεύεται και το συμπέρασμα ότι, καμιά αλλαγή στα πρόσωπα δεν θα φέρει κανένα αποτέλεσμα εάν δεν αλλάξουν οι πολιτικές. Κι εδώ είναι το πρόβλημα του ΣΥΝ. Τα αποτελέσματα των εκλογών δικαιώνουν αυτούς που είχαν χτυπήσει την καμπάνα από καιρό, αλλά δεν εισακούστηκαν.\nΕάν ο ΣΥΝ δεν αλλάξει πολιτική, τότε ή θα διαλυθεί ή θα γίνει γκρουπούσκουλο. Κι όχι μόνον αυτό. Η αλλαγή πολιτικής πρέπει να γίνει συνειδητά κι όχι επίπλαστα, μετά από ειλικρινή συζήτηση και επιλογή, όχι κάτω από το βάρος της εκλογικής ήττας. Ακόμα όμως κι αν γίνουν όλα αυτά, πρέπει να ξέρουμε ότι ο δρόμος θα είναι δύσκολος και ότι η μεγάλη ευκαιρία για να πρωταγωνιστεί η αριστερά, χάθηκε. Τώρα θα παλέψει ξανά για την επιβίωσή της, κι αν τα καταφέρει, ίσως μιαν άλλη φορά στο μέλλον –με σοφότερες ηγεσίες- μπορεί να της ξαναπαρουσιασθεί η ευκαιρία.\nΑναρτήθηκε από SYN POLITIS STAGIRON AKANTHOU στις 1:08 π.μ. 9 σχόλια: Σύνδεσμοι σε αυτήν την ανάρτηση\nΑναρτήθηκε από SYN POLITIS STAGIRON AKANTHOU στις 10:36 π.μ. 5 σχόλια: Σύνδεσμοι σε αυτήν την ανάρτηση\nΤα αποτελέσματα των ευρωεκλογών έδειξαν και απέδειξαν πάρα πολλά πράγματα. Ασφαλώς και οι αναγνώσεις που μπορούν να γίνουν είναι πολλές και διαφορετικές, ανάλογα ποιος τα διαβάζει και ποιο είναι το ενδιαφέρον του στην ανάγνωση. Υπάρχουν πράγματα που είναι πια πολύ εμφανή –σχεδόν αποδεδειγμένα- και άλλα που χρήζουν δεύτερης και τρίτης ανάλυσης για να βγάλει κανείς ασφαλή συμπεράσματα.\nΟτιδήποτε όμως κι αν κάνει κανείς, πρέπει να το κάνει με λογική και αξιοπρέπεια για να μην κινδυνεύσει την αυτογελοιοποίησή του, πράγμα πιθανό και διαφαινόμενο. Μπορείς δηλαδή να ισχυρισθείς ότι είσαι ο νικητής των εκλογών ενώ οι αριθμοί λένε το αντίθετο, ή να πεις ότι «έλαβα το μήνυμα» της λαϊκής ετυμηγορίας για να αποφύγεις την αυτοκριτική και την λεβέντικη έξοδο. Με άλλα λόγια «να βαφτίσεις το κρέας, ψάρι και να το φας», κατά το πώς κάνουν οι καλόγεροι με την προσφιλή ταχτική τους, εξ’ ου και το: «βάλε πινέζα στο καλυμμαύκι». Το δύσκολο είναι να βγεις και να παραδεχτείς ότι η πολιτική που ακολούθησα δεν έπεισε τον κόσμο και άρα, ή πρέπει να την αλλάξω εάν διδάχτηκα και εάν εξακολουθώ να έχω το ηθικό ανάστημα για κάτι τέτοιο, ή να πάω σπίτι μου, αφού δεν τα καταφέρνω.\nΣυμπέρασμα 1ο. Το πρωτοφανές ποσοστό της αποχής δείχνει ότι οι πολίτες αμφισβητούν πια σοβαρά το πολιτικό σύστημα και τους πολιτικούς που το διαχειρίζονται, είτε για την λαμογιά τους και την υποκρισία τους, είτε για την ανεπάρκειά τους να συλλάβουν τις επιταγές της κοινωνίας. Χοντρά – χοντρά δεν τους έπεισε κανείς ούτε για τις προθέσεις του ούτε για την ηθική του, ούτε για τις προτάσεις του -έστω και κατά τι, έστω και συγκριτικά-, γι’ αυτό και απείχαν. Βεβαίως και δεν έχουν όλοι αυτοί την ίδια πολιτική ανάλυση στο μυαλό τους και τις ίδιες αφετηρίες. Σημασία έχει όμως, ότι πολλοί από αυτούς που απείχαν, αμφισβητούν σοβαρά το πολιτικό σκηνικό, και αυτό -κατά την άποψή μου- είναι μια υγιής αντίδραση, εύκολη μεν, αλλά υγιής. Κι αυτό γιατί, τι να κάνει κι ο κόσμος, πώς να αντιδράσει; Αντί να τους φτύσει –γιατί αυτό ήθελε κατά βάθος- απείχε.\nΣυμπέρασμα 2ο. Η Ν.Δ. έχασε τον 1 στους 4 ψηφοφόρους της και έπιασε από τα χα-μηλότερα ποσοστά στην ιστορία της. Είναι βαριά τραυματισμένη, χωρίς πολιτική νομιμοποίηση και δύσκολα θα ανακάμψει. Που ακούστηκε το 32,3% να κυβερνάει μια χώρα με 151 βουλευτές και με τόσους και τόσους απ’ αυτούς, ύποπτους χρηματισμών και παρανο-μιών; Τα όργανα θα αρχίσουν σε λίγο και για τον ίδιο τον Καραμανλή, οποίος απο-μυθοποιήθηκε, όμηρος και ανεπαρκής, εν αναμονή για το σπίτι του.\nΣυμπέρασμα 3ο. Ναι μεν το ΠΑΣΟΚ νίκησε, αλλά έχει ακόμα πολύν δρόμο για την αυτοδυναμία που επιθυμεί, και πρέπει να πληρωθούν πολλές προϋποθέσεις για να την αποκτήσει στις βουλευτικές εκλογές, που δεν θα αργήσουν έτσι κι αλλιώς. Ο κόσμος έδειξε ότι δεν θέλει αυτοδυναμίες. Θα τις δώσει μόνον αν δεν έχει άλλη επιλογή.\nΣυμπέρασμα 4ο. Το ΚΚΕ «κράτησε» περίπου τις δυνάμεις του, αν και αυτό οφείλεται κυρίως στην μεγάλη αποχή. Όπως είναι γνωστό, οι ψηφοφόροι του, με θρησκευτικό καθήκον, τρέχουν να ψηφίσουν όπου κι αν βρίσκονται, πράγμα που ανεβάζει το ειδικό βάρος της ψήφου τους στο σύνολο, κυρίως όταν οι άλλοι απέχουν. Στην πραγματικότητα έχασε, αλλά δεν έχασε πολύ.\nΣυμπέρασμα 5ο. Η σημαντική άνοδος του ΛΑΟΣ δείχνει ότι αυξάνει «τα ποσοστά συνιδιοκτησίας στην δεξιά πολυκατοικία» και δίνει μια διέξοδο στον δεξιό ψηφοφόρο. Θα το πούμε πιο λαϊκά, μας αρέσει δεν μας αρέσει: «Ο Καρατζαφέρης είναι μάγκας». Ξέρει σε ποιο τμήμα του εκλογικού σώματος απευθύνεται και ξέρει πως απευθύνεται. Επίσης ξέρει να κάνει πολιτική «φιλίας» απέναντι στην Ν.Δ (απομυζώντας τους ψηφοφόρους της) αλλά ξέρει να κάνει πολιτική και απέναντι σε πολλές ιδεοληψίες της αριστεράς και να την αφοπλίζει. Κι όλα αυτά, με ένα στελεχικό δυναμικό: δευτεράντζα. Μάλλον θα παίξει μεγαλύτερο ρόλο στο μέλλον.\nΣυμπέρασμα 6ο. Οι οικολόγοι κέρδισαν ένα στοίχημα –κυρίως χάρη στην κρίση και στην ανεπάρκεια των άλλων- καθώς κατάφεραν –με το «απολιτίκ» προφίλ τους- να γίνουν εύκολη δεξαμενή διαμαρτυρίας για ψήφους κάθε προέλευσης. Ο χρόνος θα δείξει εάν ήρθαν για να μείνουν.\nΣυμπέρασμα 7ο. Ο ΣΥΡΙΖΑ είναι ο μεγάλος χαμένος της όλης ιστορίας, καθώς δεν κατάφερε να πείσει ούτε αυτούς που τον ψήφισαν το 2007, ενώ ένα χρόνο πριν, πολύς κόσμος ήθελε να τον ψηφήσει και κανείς δεν φανταζόταν ότι θα είχε τέτοια κατάληξη. Στο κάτω-κάτω, η Ν.Δ έχασε όντας στην κυβέρνηση και με όλα όσα μεσολάβησαν- ενώ ο ΣΥΡΙΖΑ, όντας στην αντιπολίτευση και με ένα σκηνικό -καλύτερο παρά ποτέ, αυτοχειριάστηκε. Εάν δεν γίνει μια σοβαρή και ειλικρινής αποτίμηση, με αυτοκριτική από τους υπεύθυνους για την πορεία του και με αλλαγή στην πολιτική του και στα πρόσωπα, θα έρθουν ακόμα πιο δύσκολες μέρες στις βουλευτικές εκλογές που έρχονται και ίσως ακόμα πιο πριν. Εάν πείσει τον κόσμο του και τον κόσμο γενικότερα ότι κατάλαβε τα λάθη του και τα διορθώνει, ίσως να έχει ακόμα μία ευκαιρία, την τελευταία. Αλλιώς, «δεν έχει πλοίο, δεν έχει οδό». Η μόνη λύση είναι: Έκτακτο Συνέδριο το φθινόπωρο στον ΣΥΝ, με 5.000 αντιπροσώπους για να εκφραστεί καθαρά και αντιπροσωπευτικά ο κόσμος του. Τίποτα δεν θα είναι εύκολο και δεδομένο στο εξής, αλλά αξίζει να γίνει η προσπάθεια. Ο χώρος της ανανεωτικής αριστεράς είναι πολύτιμος χώρος για την κοινωνία, αρκεί να ξαναγίνει και ανανεωτικός και αριστερός. Επί της ουσίας όμως.\nΑναρτήθηκε από SYN POLITIS STAGIRON AKANTHOU στις 11:17 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑπό την αρχή της λειτουργίας αυτού του blog είναι εμφανές το τι πιστεύει και τι πολιτικές προτιμήσεις έχει. Θα ήταν τουλάχιστον άκομψο να βγει και να καλέσει –παραμονές εκλογών- την υπερψήφιση του τάδε ή του δείνα κόμματος –ποιος θα μας ακούσει άλλωστε; Και σωστά. Εμείς αγωνιζόμαστε για την ελευθερία της άποψης και της έκφρασής της. Τα υπόλοιπα, μέχρι την ψήφο, είναι υπόθεση του καθενός.\nΠιστεύουμε όμως ότι είναι καθήκον των πολιτών να τιμωρούν τους πολιτικούς –όλους του πολιτικούς- που αποδεικνύονται ψεύτες, απατεώνες ή ακόμα και κατώτεροι των περιστάσεων και των προσδοκιών του κόσμου. Τουλάχιστον αυτό πρέπει να γίνεται: η τιμωρία. Εάν ο πολίτης, δια της ψήφου του, τιμωρεί –ή επιβραβεύει- σίγουρα στον τόπο αυτό έχουμε κάποια ελπίδα να δούμε καλύτερη ποιότητα ανθρώπων να διαχειρίζεται τις τύχες μας.\nΣτην Αγγλία, του συντηρητισμού και της «γιαλαντζί» σοσιαλδημοκρατίας, σε τρεις μέρες παραιτήθηκαν τρεις υπουργοί και από ότι φαίνεται έπεται και συνέχεια. Άραγε πόσα έτη πολιτικού φωτός απέχει η Αγγλία από την χώρα μας; Προφανώς κι εκεί υπάρχουν λαμόγια και ψεύτες πολιτικοί και καρεκλοκένταυροι. Δεν είναι αποκλειστικό φαινόμενο της Ελλάδας και της Ανατολής. Η διαφορά εντοπίζεται στον κόσμο. Εκεί ο κόσμος φαίνεται να έχει άλλη ευαισθησία και άλλη αντιμετώπιση για το ψέμα και την απατεωνιά. Τιμωρεί αυστηρά και μόνον με την υποψία. Έτσι οι πολιτικοί δεν έχουν άλλον δρόμο από την παραίτηση. Εκεί όμως είναι Αγγλία. Εδώ εμείς έχουμε μόνο θλιβερά ρεκόρ. Πρόσφατα αναδειχθήκαμε τρίτη χώρα διεθνώς στην διαφθορά και στην διαπλοκή των πολιτικών μας. Μας ξεπερνούν μόνο κανα- δυό χώρες παγκοσμίως, τύπου Νιγηρίας ή Μπαγκλαντές. Κουράγιο πατριώτες, με τέτοια πολιτική χοντροπετσιά που έχουμε, ίσως του χρόνου αναδειχθούμε πρώτοι, αν συνεχίσουμε να ψηφίζουμε, όπως ψηφίζουμε, και οι πολιτικοί μας αναλαμβάνουν την πολιτική ευθύνη, όπως την αναλαμβάνουν.\nΑναρτήθηκε από SYN POLITIS STAGIRON AKANTHOU στις 9:41 π.μ. 3 σχόλια: Σύνδεσμοι σε αυτήν την ανάρτηση


Ομιλία της Ε.Αμμανατίδου στο σ/ν για όπλα πυρομαχικά και την τροπολογία ΣΥΡΙΖΑ για καθολική απαγόρευση χημικών καταστολής | ΣΥΡΙΖΑ Συνασπισμός Ριζοσπαστικής Αριστεράς\nΜόνη συζήτηση επί της αρχής, των άρθρων και του συνόλου του σχεδίου νόμου: «Τροποποίηση διατάξεων του ν. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (Α΄ 147) και προσαρμογή στις διατάξεις της Οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου της 6ης Μαΐου 2009 «για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας (ΕE L 146 της 10-6-2009), όπως τροποποιήθηκε με την Οδηγία 2010/80/ΕE όσον αφορά τον κατάλογο προϊόντων συνδεόμενων με τον τομέα της άμυνας (EE C 69 της 18-3-2010)»».\nΠΡΟΕΔΡΕΥΟΥΣΑ (Βέρα Νικολαΐδου): Συνεχίζουμε με την Ειδική Αγορήτρια του Συνασπισμού Ριζοσπαστικής Αριστεράς, κ. Ευαγγελία Αμμανατίδου-Πασχαλίδου.\n«Η κοινοβουλευτική δημοκρατία συνεχίζει το έργο της», είπε ο εισηγητής του ΠΑΣΟΚ. Εγώ θα πω πως είτε με την τωρινή Κυβέρνηση του ΠΑΣΟΚ, είτε με την αυριανή συγκυβέρνηση Νέας Δημοκρατίας, ΠΑΣΟΚ και λοιπών, της λεγόμενης «αστικής δημοκρατίας», η νεοφιλελεύθερη πολιτική όχι μόνο δεν πρόκειται να αλλάξει, αλλά θα σκληρύνει και άλλο.\nΖούμε από την 1η Νοέμβρη ένα θέατρο του παραλόγου. Όσοι παρακολουθούν αυτή τη στιγμή, βεβαίως, το κανάλι της Βουλής και εναλλάσσουν -κάνουν το ζάπινγκ που λέμε- στα άλλα κανάλια ίσως νομίσουν ότι είναι μαγνητοσκοπημένη η συνεδρίαση της Ολομέλειας της Βουλής.\nΤι έπαιζε όλη αυτή την εβδομάδα σε όλη την υφήλιο; Κάποιοι τίτλοι έπαιζαν: Χρηματιστήρια, πόσο πέφτουν ή πόσο ανεβαίνουν, δημοψήφισμα, εκλογές, Ελλάδα, Ευρωπαϊκή Ένωση, Ευρωπαϊκή Κεντρική Τράπεζα, Διεθνές Νομισματικό Ταμείο, χρέος, χάος κλπ. Και όλα αυτά γιατί; Ίσως σήμερα το βράδυ, ίσως αύριο το πρωί, να μας ανακοινωθεί ένας νέος Πρωθυπουργός, μία νέα κυβέρνηση. Γιατί, όμως; Για τη διάλυση της κοινωνίας.\nΕδώ μπαίνει ένα δίλημμα. «Δανειακές συμβάσεις και κατοχή», όπως λένε ή «ανατροπή του πιο νεοφιλελεύθερου πολιτικού σχεδιασμού για την πραγματική διάσωση της χώρας», όπως λέμε εμείς. Γιατί το άλλο, «δανειακές συμβάσεις και κατοχή», δεν έχει κανένα μα κανένα μέλλον και αυτά που βγαίνουν και λένε οι συνάδελφοι της Νέας Δημοκρατίας, του ΠΑΣΟΚ, η Κυβέρνηση, το ΛΑΟΣ και όλοι όσοι είναι σε αυτή τη λογική. Νομίζω ότι εθελοτυφλούν και κρύβουν την πραγματικότητα από τον ελληνικό λαό, έναν ελληνικό λαό που βιώνει τα πάντα, ό,τι πιο χειρότερο, τη χειρότερη επίθεση που θα μπορούσε να δεχθεί ένας λαός από τις ίδιες τις κυβερνήσεις του.\nΚαι βέβαια με όλα αυτά που συμβαίνουν, ένα πράγμα μόνο μπορεί να τα ανατρέψει: μια πραγματικά «ενωτική αριστερή κυβέρνηση» που θα έχει όλη την κοινωνία μαζί της, όλη την κοινωνία που βάλλεται απʼ αυτά τα μέτρα, για να μπορέσει να ανατρέψει υπέρ του ελληνικού λαού και κατά του μεγάλου κεφαλαίου και των ισχυρών της Ευρωπαϊκής Ένωσης όλη αυτή την πολιτική σας.\nΈρχομαι στο σχέδιο νόμου. Το παρόν νομοσχέδιο συνιστά προσαρμογή στην Οδηγία 2009/43 του Ευρωπαϊκού Κοινοβουλίου. Η εν λόγω βεβαίως, Οδηγία, είναι τμήμα της «δέσμης προτάσεων» για τον τομέα της άμυνας στην Ευρωπαϊκή Ένωση, μιας Ευρωπαϊκής Ένωσης των ισχυρών και όχι των λαών της, όπως εσείς την παρουσιάζετε.\nΕμείς ήμασταν και είμαστε αντίθετοι με την ευρωπαϊκή Οδηγία και είμαστε αντίθετοι επί της αρχής και στο συγκεκριμένο σχέδιο νόμου και εν τέλει επί των άρθρων.\nΚυρίες και κύριοι συνάδελφοι, με αυτή την Οδηγία επιβάλλονται κοινοτικές ρυθμίσεις σε ένα τομέα που εξαιρείται -και δικαίως- από τους κανόνες της ελεύθερης αγοράς στην Ευρωπαϊκή Ένωση. Και λέω ότι δικαίως εξαιρείται επειδή αφορά τον σκληρό πυρήνα της εθνικής κυριαρχίας που είναι η άμυνα, διότι κυρίως αυτήν αφορά το σχέδιο νόμου.\nΣε επίπεδο Ευρωπαϊκής Ένωσης με τη δέσμη προτάσεων για τον τομέα της άμυνας με αυτή την Οδηγία και με άλλες παρόμοιες επιδιώκεται η δημιουργία κοινής ευρωπαϊκής πολιτικής στον τομέα της άμυνας και της εξωτερικής πολιτικής. Μιας πολιτικής που προωθεί τη στρατικοποίηση της Ευρώπης και την ενίσχυση των εξοπλιστικών δαπανών. Μιας πολιτικής που δημιουργεί ευρωστρατούς, που υποβαθμίζει τα ανθρώπινα δικαιώματα στο όνομα της ασφάλειας και του δήθεν αγώνα ενάντια στην τρομοκρατία, που εκχωρεί εθνικά κυριαρχικά δικαιώματα στον έλεγχο μη εκλεγμένων και αδιαφανών υπερεθνικών θεσμών. Μιας πολιτικής στενά συνδεδεμένης και με τις αιματοβαμμένες πολεμικές επιδιώξεις του ΝΑΤΟ.\nΕμείς διαφωνούμε κατηγορηματικά με αυτή την πολιτική. Ήταν άλλωστε ένας από τους σημαντικότερους λόγους για τους οποίους καταψηφίσαμε τη «Συνθήκη της Λισαβόνας», διότι στις συνθήκες προβλέπεται η ύπαρξη «ευρωπαϊκού οργανισμού άμυνας» που θα συντονίζει κυρίως τα εξοπλιστικά προγράμματα των χωρών-μελών.\nΕμείς επιθυμούμε ακριβώς το αντίθετο, μία διαδικασία αφοπλισμού, μείωσης των εξοπλισμών και διοχέτευσης των πόρων στους ζωτικούς τομείς ανάπτυξης και ευημερίας της κοινωνίας, στην υγεία, στην παιδεία, στην κοινωνική μέριμνα, κάτι βεβαίως που εσείς τα έχετε διαλύσει.\nΗ δική μας πρόταση για την αμυντική πολιτική ξεκινά από τη θέση ότι η καλύτερη άμυνα είναι μία πολυδιάστατη πολιτική ειρήνης και αναβάθμισης της διεθνούς θέσης της χώρας μας. Σήμερα που ο ελληνικός λαός έχει γονατίσει από τις περικοπές των εισοδημάτων του και τις αυξήσεις των φόρων, το μόνο που δεν επηρεάζεται είναι οι δαπάνες για τους εξοπλισμούς.\nΓιατί; Επειδή τις έχει ανάγκη η ελληνική κοινωνία; Όχι φυσικά. Αλλά γιατί αυτό επιβάλει η «διπλωματία των εξοπλισμών». Οι «σωτήρες μας» είναι αυτοί που μας πουλάνε και τα όπλα και από αυτούς δεν έχετε πρόθεση να κόψετε ούτε ένα ευρώ. Ακόμη περισσότερο οι πολιτικές σας επιλογές κινούνται στην κατεύθυνση ενίσχυσης και διευκόλυνσης των μεγαλεμπόρων όπλων. Σ αυτή τη λογική εντάσσεται και το παρόν σχέδιο νόμου. Στις αποκρατικοποιήσεις που ορίζονται από το μνημόνιο περιλαμβάνονται οι τέσσερις βιομηχανίες που συνδέονται με την άμυνα ΕΛΒΟ, ΕΑΣ, ΕΑΒ και ΕΒΟ.\nΟι ρυθμίσεις που φέρνετε σχετικά με την αδειοδότηση και την αναστολή δασμών, συνδέονται άμεσα με την ιδιωτικοποίηση της ελληνικής αμυντικής βιομηχανίας. Αφού πρώτα η σημερινή Κυβέρνηση και οι προηγούμενες απαξίωσαν και έφεραν αυτές τις βιομηχανίες σε δύσκολη κατάσταση με οδυνηρές βεβαίως συνέπειες για τους εργαζόμενους, τώρα επιχειρείτε να τις ξεπουλήσετε.\nΚαι βέβαια, η Κυβέρνηση ΠΑΣΟΚ-Νέας Δημοκρατίας και λοιποί, που θα ορκιστεί πιθανόν αύριο, θα είναι επίσης σ αυτή την κατεύθυνση. Αυτό διαφαίνεται και από την μέχρι τώρα πολιτική τους και τη στήριξή τους με άμεσο ή έμμεσο τρόπο αλλά και από αυτά που συνομολόγησαν οι συνάδελφοι που μίλησαν από τα κόμματα που προανέφερα.\nΕμείς υποστηρίζουμε ότι η αμυντική βιομηχανία της χώρας μας πρέπει να παραμείνει στο δημόσιο έλεγχο, να χρησιμοποιηθεί για τις αμυντικές ανάγκες της χώρας. Έχει σημαντικές προοπτικές ανάπτυξης και σε άλλους τομείς της παραγωγής που δε συνδέονται όμως με την άμυνα, όπως είναι η ΕΛΒΟ που έχουμε στη ΒΙΠΕ Σίνδου στη Θεσσαλονίκη που ενώ θα μπορούσε να είναι η πρώτη βιομηχανία οχημάτων συνδεδεμένη όπως ήταν και παλαιότερα με τις αστικές συγκοινωνίες, το Πυροσβεστικό Σώμα, το ΕΚΑΒ, την έχετε απαξιώσει και εσείς και η Νέα Δημοκρατία.\nΚαι μη μου πείτε για την αύξηση του μετοχικού κεφαλαίου, γιατί έχετε ήδη βγάλει τους εργαζόμενους σε εφεδρεία και η ιδιωτικοποίηση είναι προ των πυλών. Και αν όχι, διαψεύστε το. Μην κρυφτείτε, όμως, κύριε Υπουργέ, πίσω από αυτό που θα λέει ότι εγώ είμαι σήμερα Υφυπουργός αυτής της Κυβέρνησης και δεν ξέρω τι θα κάνει αύριο η επόμενη.\nΝα σας θυμίσω ότι η απαξίωση της αμυντικής βιομηχανίας δεν συνδυάστηκε με μείωση των εξοπλισμών. Αυτό που συνέβη ήταν ότι όσο μειωνόταν το ποσοστό συμμετοχής της ελληνικής βιομηχανίας στους ελληνικούς εξοπλισμούς, τόσο αυξανόταν το ποσοστό των ξένων επιχειρήσεων και κυρίως αυτών που είναι γερμανικών και αμερικάνικων συμφερόντων και οι κύριοι προμηθευτές των Ελληνικών Ενόπλων Δυνάμεων.\nΕκεί γινόταν το «μεγάλο παζάρι» αυτών που φαίνεται να ενδιαφέρονται και τώρα για την εξαγορά των ελληνικών βιομηχανιών, αυτών για τους οποίους αίρετε τους περιορισμούς αδειοδότησης και δασμών.\nΘα ήθελα να σας θυμίσω πως ούτε τώρα μειώνονται οι εξοπλιστικές δαπάνες. Τουναντίον, οι ξένοι προμηθευτές θα έχουν όλη την πίτα και θα χρησιμοποιήσουν τις ελληνικές βιομηχανίες ως παραρτήματα προς διευκόλυνσή τους για να εξοικονομήσουν κόστος από τις δικές τους διακομιστικές και μεταπρατικές διαδικασίες.\nΚύριοι Βουλευτές, είναι πραγματικά απαραίτητο να θεσπιστούν κανόνες ελέγχου και μάλιστα, αυστηροί σχετικά με την εμπορία των όπλων. Με αυτό το σχέδιο νόμου, όμως, δεν απλοποιούνται οι διαδικασίες ελέγχου για το πολεμικό υλικό που μπαίνει στην ελληνική επικράτεια. Αντίθετα, περιορίζεται η δυνατότητα ελέγχου και εποπτείας του ελληνικού κράτους. Στο σχέδιο νόμου αναφέρεται ρητά ότι η Ελλάδα υποχρεούται να δεχθεί τις άδειες που έχουν εκδοθεί από τα κράτη-μέλη. Η άρση αυτών των αδειών μπορεί να γίνει μόνο, εφόσον «συντρέχουν λόγοι δημόσιας ασφάλειας ή δημόσιας τάξης». Σε περίπτωση δε που μιλάμε για προμήθεια από το ΝΑΤΟ ή την Ευρωπαϊκή Ένωση, δεν είναι καν υποχρεωτική η οποιαδήποτε αδειοδότηση. Αυτό είναι το άρθρο 8.\nΕμείς θεωρούμε ότι το ελληνικό κράτος πρέπει να έχει τον αποκλειστικό έλεγχο κάθε μεταφοράς πολεμικού υλικού στην ελληνική επικράτεια. Η χώρα μας χρησιμοποιούνταν και χρησιμοποιείται από τις ΝΑΤΟϊκές δυνάμεις για πολεμικές επεμβάσεις -Γιουγκοσλαβία, Ιράκ και αλλού- με σκοπούς οικονομικούς και επεκτατικούς. Μέσα από αυτό το σχέδιο νόμου, αυτό που απλοποιείται είναι η δυνατότητα μεταφοράς αυτού του υλικού, εφόσον το ΝΑΤΟ εξαιρείται, βεβαίως, από τις διαδικασίες της αδειοδότησης.\nΗ χώρα μας, λόγω της ιδιαίτερης γεωπολιτικής της θέσης, θα έπρεπε να είναι πολύ προσεκτική και να απαγορεύει τέτοιου είδους χρησιμοποιήσεις. Θα μου πείτε, , ότι από τη στιγμή που είναι κράτος-μέλος του ΝΑΤΟ, αυτό εκ των πραγμάτων έχει τα συνεπακόλουθά του. Για μας δεν υπάρχει λόγος, να είμαστε στο ΝΑΤΟ. Αντίθετα, η Ελλάδα -και αυτό είναι αίτημα και του ελληνικού λαού- δεν θα έπρεπε να εξυπηρετεί τα πολεμικά σχέδια της μεγαλύτερης πολεμικής μηχανής της εποχής μας.\nΠέραν αυτών, έχουμε δύο βασικά λιμάνια, Σούδα και Αστακό, όπου υπάρχουν και ΝΑΤΟϊκές βάσεις και χρησιμοποιούνται για τις επιχειρήσεις τους, είτε αυτές είναι πολεμικές είτε σε επίπεδο ασκήσεων, πολεμικού χαρακτήρα βέβαια.\nΜε το σχέδιο νόμου που συζητούμε τίθεται ένα επιπλέον θέμα για όλα τα λιμάνια της χώρας, διότι αυτά θα χρησιμοποιούνται ως «ελεύθερες ζώνες» και ως «ελεύθερη αποθήκη πυρομαχικών», αφού, ως γνωστόν, εκεί όπου υπάρχει τελωνείο, εκεί όπου υπάρχει λιμάνι μπορούν να χρησιμοποιούνται ως ελεύθερη αποθήκευση για την εξωτερική διαμετακόμιση για υλικά που έχουν καθιερωθεί σε αυτές τις ζώνες. Εδώ τίθεται ένα μείζον ζήτημα τι γίνεται με αυτές τις ελεύθερες ζώνες.\nΓιατί το λέω αυτό; Σας διαβάζω απάντηση του κ. Όλι Ρεν σε σχετική ερώτηση του Ευρωβουλευτή του ΣΥΡΙΖΑ κ. Νίκου Χουντή, στις 28 Σεπτέμβρη στο Ευρωκοινοβούλιο. “Στο πλαίσιο της καθιέρωσης «ειδικών οικονομικών ζωνών», η Κυβέρνηση μπορεί να προβλέψει απαλλαγές από τους εισαγωγικούς και τους εξαγωγικούς δασμούς, να απλοποιήσει τους τελωνειακούς και διοικητικούς ελέγχους και τις διαδικασίες, να ακολουθήσει φιλελεύθερη συναλλαγματική πολιτική και να παρέχει φορολογικά κίνητρα. Αυτά είναι τα κίνητρα που προσφέρει μια κυβέρνηση για την προσέλκυση νέων επενδυτών. Στη συνέχεια, είναι δυνατόν να δημιουργηθούν διάφορα είδη ειδικών οικονομικών ζωνών, παραδείγματος χάρη, ζώνες ελεύθερου εμπορίου, ζώνες μεταποίησης προς εξαγωγή, βιομηχανικές ζώνες, ελεύθεροι λιμένες κ.λπ.”\nΕλεύθερες ζώνες εμπορίου, κύριε Υπουργέ, στο εσωτερικό το οποίο θα ισχύει μόνο ο «άγριος» νόμος της αγοράς. Ελεύθερες ζώνες στο εσωτερικό των οποίων οι εργασιακές συνθήκες είναι «μεσαιωνικές» και οι μισθοί είναι «ψίχουλα», που τσακίζουν τις εγχώριες αγορές και όπου εκεί μέσα «καλλιεργούν» τη μαύρη αγορά.\nΓια ποιον, άραγε, λόγο έφερε η Κυβέρνηση του ΠΑΣΟΚ -όχι ότι θα είναι διαφορετική η αυριανή συγκυβέρνηση, διότι και ο συνάδελφος της Νέας Δημοκρατίας, ο Εισηγητής, συμφωνεί και επαυξάνει για αυτό το σχέδιο νόμου- αυτό το νομοσχέδιο το οποίο…\nΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ: Ο κ. Χουντής τι ρωτούσε;\nΠΡΟΕΔΡΕΥΟΥΣΑ (Βέρα Νικολαΐδου): Παρακαλώ, όχι διάλογος μεταξύ σας. Θα πάρετε το λόγο μετά.\nΛΙΤΣΑ ΑΜΜΑΝΑΤΙΔΟΥ-ΠΑΣΧΑΛΙΔΟΥ: Ο Ευρωβουλευτής μας κ. Χουντής ρωτούσε τι γίνεται με τις ειδικές οικονομικές ζώνες και ήταν αποκαλυπτικός ο κ. Όλι Ρεν.\nΓια ποιο λόγο έφερε η Κυβέρνηση αυτό το νομοσχέδιο τώρα, είναι νομίζω προφανές. Η Ελλάδα θα γίνει το El Dorado του μεγάλου κεφαλαίου. Δεν θα έμενε απʼ έξω το μεγάλο βιομηχανικό κεφάλαιο, το οποίο «ορέγεται» την αμυντική βιομηχανία της χώρας. Το μεγάλο κεφάλαιο «απαιτεί» και η Κυβέρνηση του «προσφέρει» απλόχερα κάθε είδους «ασυλία» φόρων, νόμου, εργοδοτικών υποχρεώσεων. Περί αυτού πρόκειται σʼ αυτό το σχέδιο νόμου.\nΘα ήθελα να σας θυμίσω και το τραγικό περιστατικό της Κύπρου, που στοίχισε ανθρώπινες ζωές. Εμείς τι θα κάνουμε, πέραν όλων των άλλων; Θα δεχόμαστε να έρχεται το ΝΑΤΟ, να έρχονται τα άλλα κράτη-μέλη και να αποθηκεύουν σε δικούς μας χώρους χωρίς να υπάρχει κανένα θέμα «δημόσιας ασφάλειας», όπως εσείς το θέτετε μέσα στο σχέδιο νόμου; Είναι, επίσης, μείζον ζήτημα το πώς αντιλαμβάνεται η σημερινή Κυβέρνηση την «έννομη τάξη, τη δημόσια ασφάλεια, τη σταθερότητα», που αναγράφονται στο σχέδιο νόμου και πέραν αυτού και πώς την αντιλαμβάνονται και οι υπόλοιπες κυβερνήσεις της Ευρωπαϊκής Ένωσης.\nΣτο άρθρο 2 υπάρχει μία απαλλαγή από τα νόμιμα τέλη για όλους. Καλώς υπάρχει για το σύνολο της αμυντικής βιομηχανίας, που προορίζεται για τις Ένοπλες Δυνάμεις. Τι θα γίνει, όμως, εφόσον ιδιωτικοποιηθούν οι αμυντικές βιομηχανίες; Θα ιδιωτικοποιηθούν αυτές οι σημαντικές βιομηχανίες, θα υποβαθμιστούν σε μονάδες transit, θα πεταχτούν οι εργαζόμενοι στην ανεργία και, πέραν αυτού, θα έχουν και απαλλαγή από τα νόμιμα τέλη.\nΕπιπλέον, αυτό, ειδικά σε συνδυασμό με το άρθρο 9 περί γενικών αδειών μεταφοράς, δημιουργεί σοβαρά ερωτηματικά για το κατά πόσο υπάρχουν εγγυήσεις ότι αυτό το υλικό όταν εισάγεται θα επανεξάγεται και δεν θα προωθείται στην ελληνική «μαύρη» αγορά.\nΣτο άρθρο 3 σε ό,τι αφορά την εξαγωγή κυνηγετικών όπλων συμφωνούμε. Είναι ένα πάγιο αίτημα των κυνηγετικών συλλόγων. Όμως, στο ίδιο άρθρο 3 στην παράγραφο 5 προσθέτετε το άρθρο 3Α για την εξαγωγή και επανεξαγωγή υλικού με στρατιωτικό προορισμό στο οποίο εμείς –όπως προανέφερα- διαφωνούμε κάθετα.\nΣτο άρθρο 4 η διαμεσολάβηση και μεσιτεία, ιδίως στα οπλικά συστήματα, είναι μια πληγή. Μας έχει κοστίσει πακτωλούς χρημάτων, ενώ εγείρει ζητήματα εθνικής άμυνας και απορρήτου σε ζητήματα υψίστης σημασίας. Η Κυβέρνηση και οι προηγούμενες κυβερνήσεις ισχυρίζονται ότι έτσι είναι η αγορά και πρέπει αυτό να το λάβουμε ως δεδομένο. Εμείς λέμε ότι αυτό που θα μπορούσε έστω να περιορίσει την ισχύ των διαφόρων διαμεσολαβητών και μεσιτών είναι μια ισχυρή δημόσια υπηρεσία εξοπλισμών με γνώση της διεθνούς αγοράς, όπως υπάρχει σε άλλα κράτη-μέλη της Ευρωπαϊκής Ένωσης, όπως στη Γερμανία, τη Σουηδία και την Ολλανδία. Αν πάλι δημιουργηθεί μητρώο διαμεσολαβητών μεσιτών, θα πρέπει να εξεταστεί ποιος θα το ελέγχει. Εμείς έχουμε την άποψη ότι αυτό θα μπορούσε να είναι μια διακομματική επιτροπή της Βουλής, ώστε να υπάρχει μεγαλύτερη διαφάνεια.\nΚύριοι συνάδελφοι, καταψηφίζουμε αυτό το σχέδιο νόμου, που δίνει «ισόβιο διαβατήριο» είτε στους συμμάχους μας, είτε στους μεγαλέμπορους όπλων και εκτιμούμε ότι δεν θα έχει θετικά αποτελέσματα ούτε για την άμυνα, ούτε για την οικονομία της χώρας.\nΘα ήθελα να πω δυο λόγια ακόμη επειδή έχουμε καταθέσει, κυρία Πρόεδρε, μία τροπολογία πολύ σημαντική κατά την άποψή μας. Αν είναι σε γνώση των συναδέλφων, θα καταλάβουν γιατί ακριβώς μιλάω. Μιλάω για την τροπολογία που έχει να κάνει με τη διασπορά των όπλων μαζικής καταστροφής -πυρηνικών χημικών, βιολογικών όπλων- για τα οποία ζητεί ο ΣΥΡΙΖΑ -και νομίζω ότι έχει να κάνει και με την ίδια την Ελληνική Βουλή- την «πλήρη απαγόρευση» πέραν αυτών και των χημικών που χρησιμοποιούνται για την καταστολή των λαϊκών αγώνων.\nΜπορώ να έχω την ανοχή σας, κυρία Πρόεδρε, για δύο λεπτά για να την αναπτύξω;\nΠΡΟΕΔΡΕΥΟΥΣΑ (Βέρα Νικολαΐδου): Έχει τελειώσει ο χρόνος σας. Θα απαντήσει ο κύριος Υπουργός στη τροπολογία σας. Νομίζω ότι είναι γνωστή σε όλους. Παρακαλώ, τελειώστε.\nΛΙΤΣΑ ΑΜΜΑΝΑΤΙΔΟΥ-ΠΑΣΧΑΛΙΔΟΥ: Είναι γνωστή σε όλους, όμως έχει μία μεγάλη σημασία διότι η Ελλάδα έχει επισήμως διατυπώσει την υποστήριξή της στη μη διασπορά και έχει επιβάλει…\nΠΡΟΕΔΡΕΥΟΥΣΑ (Βέρα Νικολαΐδου): Κυρία Αμμανατίδου, υπήρξε μέχρι τώρα ανοχή, αλλά πρέπει να ολοκληρώσετε.\nΛΙΤΣΑ ΑΜΜΑΝΑΤΙΔΟΥ-ΠΑΣΧΑΛΙΔΟΥ: Ωραία. Μπορώ να έχω μία τρίλεπτη δευτερολογία;\nΠΡΟΕΔΡΕΥΟΥΣΑ (Βέρα Νικολαΐδου): Στη δευτερολογία σας.\nΛΙΤΣΑ ΑΜΜΑΝΑΤΙΔΟΥ-ΠΑΣΧΑΛΙΔΟΥ: Εντάξει. Ευχαριστώ πολύ.\n(Δύο βίντεο εισήγησης στο σχέδιο νόμου για όπλα και πυρομαχικά)\nhttp://www.youtube.com/watch?v=-mziHxRmXmo (1ο μέρος)\nhttp://www.youtube.com/watch?v=yAeUZrgZ8nk (2ο συνέχεια)\nΔΕΥΤΕΡΟΛΟΓΙΑ ΣΧΕΤΙΚΑ ΜΕ ΤΗΝ ΤΡΟΠΟΛΟΓΙΑ ΤΟΥ ΣΥΡΙΖΑ ΓΙΑ ΤΗΝ ΚΑΘΟΛΙΚΗ ΑΠΑΓΟΡΕΥΣΗ ΤΩΝ ΟΠΛΩΝ ΜΑΖΙΚΗΣ ΚΑΤΑΣΤΡΟΦΗΣ ΚΑΙ ΤΗ ΧΡΗΣΗ ΧΗΜΙΚΩΝ ΓΙΑ ΚΑΤΑΣΤΟΛΗ ΤΩΝ ΛΑΪΚΩΝ ΑΓΩΝΩΝ\nΠΡΟΕΔΡΕΥΩΝ (Ευάγγελος Αργύρης): Το λόγο έχει η κυρία Ευαγγελία Αμμανατίδου-Πασχαλίδου Εισηγήτρια του ΣΥ.ΡΙΖ.Α.\nΔεν θα συνεχίσω σε αυτό που λέγαμε τώρα. Θέλω, όμως, να πω για την τροπολογία που έχουμε καταθέσει ως Κοινοβουλευτική Ομάδα του ΣΥ.ΡΙΖ.Α., την οποία βεβαίως και είχαμε προαναγγείλει από την Επιτροπή Παραγωγής και Εμπορίου από τις 28 Σεπτέμβρη, για την απαγόρευση όπλων μαζικής καταστροφής, όπλων απεμπλουτισμένου ουρανίου, βομβών διασποράς, ναρκών κατά προσώπων και χημικών αερίων.\nΗ διασπορά των όπλων μαζικής καταστροφής αποτελεί σήμερα μία από τις σοβαρότερες απειλές για τη διεθνή ειρήνη και ασφάλεια. Η χρήση των όπλων μαζικής καταστροφής έρχεται σε πλήρη αντίθεση με ό,τι πρεσβεύει το διεθνές δίκαιο και ειδικότερα το ανθρωπιστικό δίκαιο. Η Ελλάδα έχει επισήμως διατυπώσει την υποστήριξή της στη μη διασπορά και έχει συμβάλει στη διατύπωση της επίσημης κοινής θέσης της Ευρωπαϊκής Ένωσης, η οποία μάλιστα διαμορφώθηκε επί ελληνικής προεδρίας.\nΕπίσης, διακηρύσσει ως επίσημη θέση της εξωτερικής της πολιτικής τη δημιουργία αποπυρηνικοποιημένης ζώνης στη Μεσόγειο, τη Μέση Ανατολή και τη Νοτιοανατολική Ασία. Εάν θέλει να είναι συνεπής η χώρα μας με αυτές τις θέσεις οφείλει να επιβάλει την πλήρη απαγόρευση της παρουσίας στην ελληνική επικράτεια με οποιονδήποτε τρόπο των όπλων μαζικής καταστροφής.\nΕπείγει επίσης η απόλυτη απαγόρευση των αρχών κατά προσωπικού καθώς και των βομβών διασποράς ως ιδιαίτερα απάνθρωπων όπλων που προκαλούν τραυματισμούς και θανάτους και μεταξύ των αμάχων πολιτών, όπως παραδείγματος χάριν μεταναστών που επιχειρούν να διαβούν τα σύνορα χωρίς νόμιμη άδεια αλλά και πιθανόν μεταξύ ελληνικών περιπόλων του στρατού ή της Συνοριοφυλακής. Μπορεί επίσης να είναι κτηνοτρόφοι ή και κοπάδια ζώων.\nΚατά τη διάρκεια των τελευταίων πολέμων στα τέλη του 20ου και στις αρχές του 21ου αναδείχθηκε η επικινδυνότητα των όπλων που περιέχουν απεμπλουτισμένο ουράνιο τα οποία επιδρούν αρνητικά στην υγεία του πληθυσμού είτε μετά τη χρήση τους είτε όταν απλώς αποθηκεύονται. Ως εκ τούτου, πρέπει να απαγορευτούν. Η απαγόρευση πρέπει να αφορά τόσο τις ελληνικές Ένοπλες Δυνάμεις όσο και τις συμμαχικές.\nΕπίσης, η Ελλάδα ενώ έχει κυρώσει τη Συνθήκη που απαγορεύει τη χρήση χημικών αερίων σε πολεμικές συγκρούσεις, συνεχίζει και με αυξανόμενη ένταση και συχνότητα μάλιστα το τελευταίο διάστημα να χρησιμοποιεί χημικά αέρια εναντίον των ίδιων των Ελλήνων πολιτών παρά τις επανειλημμένες διαβεβαιώσεις για επικείμενη απαγόρευσή τους. Η πρακτική αυτή είναι πολιτικά και ηθικά απαράδεκτη, κύριε Υπουργέ. Πώς είναι δυνατόν χημικά αέρια ή έστω συστατικά χημικών αερίων που η Ελλάδα έχει συμφωνήσει να μην χρησιμοποιήσει ούτε καν σε περίπτωση πολέμου, η συγκεκριμένη Κυβέρνηση –και η αυριανή φαντάζομαι που πάτε να κάνετε, όπως και οι προηγούμενες κυβερνήσεις- να τα χρησιμοποιεί εναντίον των ίδιων των Ελλήνων πολιτών;\nΓνωρίζετε ότι υπάρχουν εκατόν πενήντα χιλιάδες έρευνες στη διεθνή βιβλιογραφία οι οποίες αφορούν στην επικινδυνότητα της ουσίας CS που χρησιμοποιείται σαν προωθητικό για αυτά τα συγκεκριμένα αέρια; Επανειλημμένα έχει επισημανθεί από γιατρούς επιστήμονες στο Συνήγορο του Πολίτη ότι τα χημικά αέρια καταστολής είναι επικίνδυνα για την υγεία των διαδηλωτών, τη δημόσια υγεία δεδομένης της πυκνής αστικής δόμησης ακόμη και για την υγεία των ίδιων των αστυνομικών. Αυτά τα χημικά αέρια είναι ύποπτα και για έναν ακόμα θάνατο, αυτόν τον συνδικαλιστή του ΠΑΜΕ του Δημήτρη Κοτσαρίδη. Χρειάζεται λοιπόν να νομοθετήσει η ελληνική Βουλή και να αφαιρέσει κατʼ αυτόν τον τρόπο τη δυνατότητα να χρησιμοποιούνται με οποιονδήποτε τρόπο αυτές οι επικίνδυνες ουσίες.\nΚύριε Υπουργέ, θα πρέπει σήμερα να αποδεχθείτε αυτή την τροπολογία διότι θέτει το πλαίσιο στο οποίο η ελληνική Κυβέρνηση επί Προεδρίας ΠΑ.ΣΟ.Κ. τα είχε θεσμοθετήσει. Γιατί τώρα δεν ακούμε τίποτα;\nΚύριε Πρόεδρε, ευχαριστώ για την ανοχή σας αλλά νομίζω ότι θα πρέπει να γίνει δεκτή και να μπει και σε ψηφοφορία.\n(Βίντεο εισήγησης τροπολογίας ΣΥΡΙΖΑ)


08/11/2019, 18:34 9\nΗ Κάρα Σαντάνα ηθοποιός και μοντέλο από τις Η.Π.Α βρέθηκε στο Μαϊάμι και δεν παρέλειψε να επισκεφθεί την παραλία προκειμένου να απολαύσει τον ήλιο και τη θάλασσα. Η Σαντάνα, έβαλε το μαύρο μπικίνι της και αποτέλεσε πόλο έλξης για τους παπαράτσι που χάρισαν στο κοινό όμορφα στιγμιότυπα από τον ελεύθερο χρόνο της 35χρονης στην παραλία.\nΠαραλίγο να τη δούμε.\nkai ουτε προσοντα ουτε τπτ\nΏραια ήταν η κυρία (ζωντοχήρα) Β.Σταμάτη στα νιάτα της ... α ρε Άκη .. την έριξες στα μπουντρούμια και την κακογέρασες\nΜας τρέλανε από την ασχήμια\nΆλλη μια κάτω του μετρίου και με εμφανείς αισθητικές δυσαναλογίες Απλά κακοφτιαγμένη\nΑπλα καλουτσικη τιποτα το ιδιαιτερο της βαζω βαθμολογια 7 στα 10 λιαν επιεικως\nΤι λες ρε φίλε ??? "Έπεσε" το internet . Έκανε τον "γύρο" του Διαδικτύου . Έβαλε " φωτιά " στα social\nΈβαλε το μπικίνι της και τρέλανε τους λουομένους,σκεφτείτε τι θα γίνει άμα το βγάλει κιόλας.\nΆμα το βγάλει τι θα γίνει;\nΛες και είναι μουσαμάς απο φορτηγό......\nΜας τρέλανε λέμε!!! Τρελαθήκαμε ρε!!! Χάσαμε τα λογικά μας!!!